Одредите основни преглед, начин ређања, и нивое увећања за управника датотека.
Тифани Антополоски
tiffany.antopolski@gmail.com
Шон Мек Кенс
shaunm@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com

# Прикажите поставке у Датотекама

Можете да измените основни преглед за нове фасцикле, како ће по основи бити поређане датотеке и фасцикле, ниво увећања за преглед иконама и збијени приказ, и да ли ће датотеке бити приказане у стаблу бочне површи. Изаберите Датотеке Поставке на горњој траци када је отворен програм Датотеке и изаберите језичакПрегледи.

# Подразумевани приказ

## Прегледај нове фасцикле помоћу

По основи, нове фасцикле се приказују у прегледу иконица. Ако вам више одговара преглед списком, овде можете да га поставите за основни преглед. У супротном, можете да изаберете другачији преглед за сваку фасциклу коју разгледате тако што ћете на траци алата кликнути на дугме Прегледајте ставке као списак или Прегледајте ставке као иконице.

## Поређај ставке

Можете да измените основни начин ређања који је коришћен у фасциклама користећи падајући списак Поређај ставке у поставкама да поређате према називу, величини датотеке, врсти датотеке, према времену последње измене, према времену последњег приступа или према времену њиховог бацања у смеће.

Можете да измените начин на који су датотеке поређане у засебној фасцикли тако што ћете кликнути на дугме Могућности прегледа на траци алата и изабрати Према називу, Према величини, Према врсти или Према датуму измене, или кликом на заглавља колоне списка у прегледу списком. Погледајте за појединости. Овај изборник утиче само на текућу фасциклу.

## Поређај фасцикле пре датотека

По основи, управник датотека више не приказује све фасцикле пре датотека. Да видите све фасцикле наведене пре датотека, укључите ову могућност.

## Прикажи скривене и резервне датотеке

Управник датотека не приказује скривене датотеке и фасцикле по основи. Увек можете приказати скривене датотеке бирањем ове могућности.

Такође можете да прикажете скривене датотеке у засебном прозору тако што ћете изабрати Прикажи скривене датотеке, из изборника Могућности прегледа на траци алата.

# Подразумевано за приказ иконицама

## Подразумевано увећање

Можете да учините иконице и текст већим или мањим по основи у прегледу иконицама користећи ову могућност. Ово можете да урадите у појединачној фасцикли тако што ћете кликнути на дугме Могућности прегледа на траци алата и изабрати Увећај, Умањи или Уобичајена величина. Ако често користите већи или мањи ниво увећања, овом опцијом можете да поставите основни ниво увећања.

У прегледу иконицама, више или мање натписа је приказано на основу нивоа увећања.

# Подразумевано за приказ списком

## Подразумевано увећање

Можете да учините иконице и текст већим или мањим у прегледу списком користећи ову могућност. Такође ово можете да урадите у засебној фасцикли тако што ћете кликнути на дугме Могућности прегледа на траци алата и изабрати Увећај, Умањи или Уобичајена величина.