Alguns consells sobre com utilitzar la guia d'ajuda de l'escriptori.
Projecte de documentació del GNOME
gnome-doc-list@gnome.org
David Aguilera
david.aguilera.moncusi@gmail.com 2011

# Quant a aquesta guia

Aquesta guia ha estat pensada per donar-vos a conèixer les característiques del vostre escriptori, per respondre les preguntes que tingueu relacionades amb els ordinadors i per oferir-vos consells sobre com utilitzar millor l'ordinador. S'ha intentat que la guia sigui fàcil d'utilitzar-se:

La guia no està ordenada per capítols, sinó per temes petits orientats a tasques. Gràcies a això, no cal que mireu tot el manual per trobar les respostes a les vostres preguntes.

Els elements relacionats estan enllaçats entre ells. Els enllaços «Vegeu també» que trobareu a la part inferior d'algunes pàgines us conduiran directament als temes relacionats. Això simplifica el fet de trobar temes similars que us poden ajudar a l'hora de dur a terme una certa tasca.

Disposeu d'un mecanisme de cerca integrada. La barra que trobareu a la part superior del navegador d'ajuda és una barra de cerca, la qual us mostrarà els resultats rellevants tant bon punt comenceu a escriure-hi.

La guia es millora constantment. Tot i que pretén oferir-vos un ampli ventall d'informació útil, no pot respondre totes les preguntes. Tot i així, s'hi va afegint informació constantment per tal de fer-la cada vegada més útil.

Gràcies per llegir la Guia d'ajuda de l'escriptori. Esperem sincerament que no l'hàgiu d'utilitzar mai.

-- L'equip de documentació del GNOME