Uporaba Déjà Dup (ali katerega drugega programa za izdelavo varnostnih kopij) za izdelavo kopij vrednih datotek in storitev za zaščito pred izgubo podatkov.
Tiffany Antopolski
tiffany.antopolski@gmail.com
Dokumentacijski projekt GNOME
gnome-doc-list@gnome.org
Michael Hill
mdhillca@gmail.com

# Kako ustvariti varnostno kopijo

Najlažji način ustvarjanja varnostne kopije datotek in nastavitev je, da programu varnostnih kopij pustite upravljanje opravil varnostnih kopij. Na voljo so številni programi varnostnih kopij, na primer Déjà Dup.

Pomoč za vaš izbrani program vas bo vodila skozi nastavljanje možnosti varnostne kopije in tudi skozi obnovitev podatkov, če pride do težav.

Druga možnost je enostavno kopiranje vaših datotek na varno mesto kot je zunanji trdi disk, drug računalnik na omrežju ali pogon USB. Vaše osebne datoteke in nastavitve so ponavadi v vaši domači mapi, zato jih lahko kopirate od tam.

Količina podatkov katerih varnostno kopijo lahko ustvarite je omejena z velikostjo naprave shrambe. V primeru da imate na svoji napravi varnostne kopije prostor, je najboljše narediti varnostno kopijo cele domače mape z naslednjimi izjemami:

Datoteke, ki že imajo varnostne kopije drugje, kot na primer na CD-ju, DVD-ju ali drugih odstranljivih medijih.

Datoteke, ki jih lahko enostavno ponovno ustvarite. Če ste na primer programer, vam ni treba ustvariti varnostne kopije datotek, ki so proizvedene, ko kodno prevajate svoje programe. Namesto tega se prepričajte, da ustvarite varnostno kopijo izvirnih izvornih datotek.

Vaše datoteke smeti, ki jih lahko najdete v ~/.local/share/Trash (mapa smeti).