Norādiet noklusējuma skatu, kārtošanas secību un mēroga līmeni datņu pārvaldniekā.
Tiffany Antopolski
tiffany.antopolski@gmail.com
Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com

# Skatu iestatījumi lietotnē Datnes

Jūs varat mainīt noklusējuma skatu jaunām mapēm, kā datnes un mapes pēc noklusējuma ir sakārtotas, mēroga līmeni ikonu un kompaktajā skatā un vai datnes ir attēlotas koka sānu joslā. Kad ir atvērta lietotne Datnes, augšējā joslā izvēlieties Datnes Iestatījumi un izvēlieties cilni Skati

# Noklusējuma skats

## Skatīt jaunas mapes izmantojot

Pēc noklusējuma mapes tiek rādītas ikonu skatā. Ja dodat priekšroku saraksta skatam, jūs varat to šeit varat iestatīt kā noklusējuma. Vai arī varat izvēlēties dažādus skatus katrai mapei, pārlūkošanas laikā rīkjoslā spiežot pogas Skatīt vienumus kā sarakstu vai Skatīt vienumus kā ikonu režģi.

## Sakārtot vienumus

Jūs varat mainīt noklusējuma kārtošanas secību, ko izmanto mapes, izmantojot Sakārtot vienumus izkrītošo sarakstu, lai kārtotu pēc nosaukuma, datņu izmēra, datņu tipa, vai kad tās pēdējo reizi ir mainītas, kad pēdējo reizi tām ir piekļūts, vai kad tās tika izmestas.

Jūs varat mainīt veidu, kā datnes tiek kārtotas katrā atsevišķā mapē, klikšķinot skata opciju pogu rīkjoslā un izvēloties Pēc nosaukuma, Pēc izmēra, Pēc tipa vai Pēc izmaiņu datuma, vai spiežot uz kolonnu virsrakstiem saraksta skatā. Šī izvēlne ietekmē tikai pašreizējo mapi.

## Sakārtot mapes pirms datnēm

Pēc noklusējuma datņu pārvaldnieks vairs nerādīs visas mapes pirms datnēm. Lai mapes tiktu rādītas pirms datnēm, aktivējiet šo opciju.

## Rādīt slēptās un rezerves kopiju datnes

Datņu pārvaldnieks pēc noklusējuma nerāda slēptās datnes un mapes. Jūs vienmēr varat rādīt slēptās datnes, izvēloties šo opciju.

Jūs varat izvēlēties slēptās datnes atsevišķos logos, izvēloties Rādīt slēptās datnes, no rīkjoslas izvēlnes Skata opcijas.

# Ikonu skata noklusējumi

## Noklusējuma līmenis mērogam

Ar šo opciju okonu skatā var padarīt ikonas un tekstu pēc noklusējuma lielāku vai mazāku. Šo iestatījumu var mainīt atsevišķā mapē, spiežot Skata opciju pogu rīkjoslā un izvēloties Tuvināt, Tālināt vai Normāls izmērs. Ja bieži izmantojat lielāku vai mazāku mērogu, izmantojot šo opciju, jūs to varat iestatīt kā noklusējuma līmeni.

Ikonu skatā tiek rādīts vairāk vai mazāk parakstu,, atkarībā no palielinājuma līmeņa.

# Saraksta skata noklusējumi

## Noklusējuma līmenis mērogam

Ar šo opciju saraksta skatā var padarīt ikonas un tekstu lielāku vai mazāku. To var izdarīt atsevišķā mapē, spiežot Skata opcijas pogu rīkjoslā un izvēloties Tuvināt, Tālināt vai Normāls izmērs.