Seznam map kjer lahko najdete dokumente, datoteke in nastavitve katerih varnostno kopijo boste morda želeli ustvariti.
Tiffany Antopolski
tiffany.antopolski@gmail.com
Dokumentacijski projekt GNOME
gnome-doc-list@gnome.org
Michael Hill
mdhillca@gmail.com

# Kje lahko najdem datoteke katerih varnostno kopijo želim ustvariti?

Odločitev varnostno kopijo katerih datotek želite narediti in njihovo iskanje je najtežji korak pri poskušanju ustvarjanja varnostnih kopij. Spodaj je seznam map, kjer bi morala biti večina vaših pomembnih datotek.

Osebne datoteke (dokumenti, glasba, fotografije in videoposnetki)

Te datoteke so običajno shranjene v vaši domači mapi (/home/vaše_ime). Lahko so v podmapah kot so Namizje, Dokumenti, Slike, Glasba, Video.

Če je na vašem mediju varnostne kopije dovolj prostora (na primer če je to zunanji trdi disk), razmislite o ustvarjanju varnostne kopije celotne Domače mape. Koliko prostora zavzema Domača mapa lahko ugotovite z orodjem Preučevalnik porabe diska.

Skrite datoteke

Katerokoli ime datoteke ali mape, ki se začne s piko (.), je privzeto skrito. Za ogled skritih datotek kliknite Pogled Pokaži skrite datoteke ali pritisnite Ctrl H.

Osebne nastavitve (možnosti namizja, teme in nastavitve programov)

Večina programov shrani svoje nastavitve v skrite mape v vaši Domači mapi (glejte zgoraj za podrobnosti o skritih datotekah).

Večina vaših nastavitev programov je shranjena v skritih mapah .config, .gconf, .gnome2 in .local v vaši Domači mapi.

Sistemske nastavitve

Nastavitve pomembnih delov sistema niso shranjene v Domači mapi. Obstajajo številna mesta, kjer so lahko shranjena, vendar jih je večina shranjena v mapi /etc. V splošnem vam varnostne kopije teh datotek na domačem računalniku ni treba ustvariti. Če imate strežnik, je pametno ustvariti varnostno kopijo datotek za storitve, ki jih strežnik poganja.