Ελέγξετε ότι έχετε εγκατεστημένους τους σωστούς κωδικοποιητές-αποκωδικοποιητές βίντεο.
Έργο Τεκμηρίωσης GNOME
gnome-doc-list@gnome.org
Δημήτρης Σπίγγος
dmtrs32@gmail.com 2012, 2013
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Άλλα άτομα δεν μπορούν να παίξουν τα βίντεο που έκανα

Εάν κάνατε ένα βίντεο στον υπολογιστή σας Λίνουξ και το στείλατε σε κάποιον που χρησιμοποιεί Windows ή Mac OS, μπορεί να βρείτε ότι έχουν προβλήματα να παίξουν το βίντεο.

Για να μπορέσει να παίξει το βίντεό σας, το άτομο που του το στείλατε πρέπει να έχει τους σωστούς κωδικοποιητές-αποκωδικοποιητές εγκατεστημένους. Ένας κωδικοποιητής-αποκωδικοποιητής είναι ένα μικρό κομμάτι λογισμικού που ξέρει πώς να πάρει το βίντεο και να το εμφανίσει στην οθόνη. Υπάρχουν πολλές διαφορετικές μορφές βίντεο και καθεμιά τους απαιτεί έναν διαφορετικό κωδικοποιητή-αποκωδικοποιητή για να το παίξει. Μπορείτε να ελέγξετε ποιας μορφής είναι το βίντεό σας κάνοντας:

Ανοίξτε την εφαρμογή αρχεία από την επισκόπηση Ενέργειες.

Δεξιοπατήστε στο αρχείο βίντεο και επιλέξτε ιδιότητες.

Πηγαίνετε στην καρτέλα ηχος/βίντεο και κοιτάξτε ποιος κωδικοποιητής-αποκωδικοποιητής είναι καταχωρισμένος στο βίντεο.

Ρωτήστε το άτομο που έχει προβλήματα με την αναπαραγωγή εάν έχει εγκατεστημένο το σωστό κωδικοποιητή-αποκωδικοποιητή. Μπορεί να βρουν χρήσιμη την αναζήτηση του ιστού για το όνομα του κωδικοποιητή-αποκωδικοποιητή συν το όνομα της εφαρμογής αναπαραγωγής βίντεο. Για παράδειγμα, εάν το βίντεο σας χρησιμοποιεί τη μορφή Theora και έχετε έναν φίλο που χρησιμοποιεί αναπαραγωγό μέσων Windows για να το δοκιμάσετε και να το παρακολουθήσετε, αναζητήστε "theora windows media player". Θα μπορείτε συχνά να κατεβάσετε τον σωστό κωδικοποιητή-αποκωδικοποιητή δωρεάν, εάν δεν είναι εγκατεστημένος.

Εάν δεν μπορείτε να βρείτε τον σωστό κωδικοποιητή-αποκωδικοποιητή, δοκιμάστε τον αναπαραγωγό μέσων VLC. Δουλεύει στα Windows και Mac OS καθώς και στα Λίνουξ και υποστηρίζει πολλές διαφορετικές μορφές βίντεο. Αν αποτύχει αυτό, δοκιμάστε να μετατρέψετε το βίντεό σας σε μια διαφορετική μορφή. Οι περισσότεροι επεξεργαστές βίντεο μπορούν να το κάνουν και ειδικές εφαρμογές μετατροπής βίντεο είναι διαθέσιμες. Ελέγξετε την εφαρμογή εγκατάστασης λογισμικού για να δείτε τι είναι διαθέσιμο.

Υπάρχουν λίγα άλλα προβλήματα που μπορεί να αποτρέψουν κάποιον από την αναπαραγωγή του βίντεό σας. Το βίντεο μπορεί να έχει χαλάσει όταν το στείλατε (μερικές φορές μεγάλα αρχεία δεν αντιγράφονται τέλεια), μπορεί να έχουν προβλήματα με την εφαρμογή αναπαραγωγής βίντεο, ή το βίντεο μπορεί να μην δημιουργήθηκε σωστά (μπορεί να υπήρχαν κάποια σφάλματα όταν αποθηκεύσατε το βίντεο).