Mainīt datnes vai mapes nosaukumu.
GNOME dokumentācijas projekts
gnome-doc-list@gnome.org
Shaun McCance
shaunm@gnome.org
Jim Campbell
jwcampbell@gmail.com
Michael Hill
mdhillca@gmail.com

# Pārsaukt datni vai mapi

Tāpat kā citus datņu pārvaldniekus, arī GNOME datņu pārvaldnieku var lietot, lai mainītu datnes vai mapes nosaukumu.

# Lai pārsauktu datni vai mapi:

Veiciet labo peles klikšķi uz datnes vai mapes un izvēlieties Pārsaukt, vai arī izvēlieties datni un piespiedietF2.

Ierakstiet jauno datnes nosaukumu un nospiediet Enter.

Jūs varat arī pārsaukt datni, izmantojot īpašību logu.

Pārsaucot datni, tiek automātiski iezīmēta tikai nosaukuma pirmā daļa (līdz pēdējam punktam). Otrā daļa, ko sauc par paplašinājumu, apzīmē datnes veidu — piemēram, datne.pdf ir PDF dokuments — un parasti to nevajadzētu mainīt. Ja vēlaties nomainīt arī paplašinājumu, sākumā izvēlieties visu datnes nosaukumu.

Ja gadījās pārsaukt nepareizo datni vai ierakstīt nepareizu nosaukumu, varat pārsaukšanu atsaukt. Tūlīt pēc darbības, spiediet uz zobrata pogas rīkjoslā un izvēlieties Atsaukt, lai atjaunotu iepriekšējo nosaukumu.

# Derīgas rakstzīmes datņu nosaukumiem

Datņu nosaukumos var izmantot jebkuras rakstzīmes, izņemot / (slīpsvītru). Tomēr dažas ierīces izmanto datņu sistēmas, kurām ir vairāk ierobežojumu. Tāpēc visdrošāk ir datņu nosaukumos izvairīties no šādām rakstzīmēm — |, \, ?, *, <, ", :, >, /.

Ja datnes nosaukums sākas ar . , datne būs slēpta, skatot mapi ar datņu pārvaldnieku.

# Biežākās problēmas

## Nosaukums jau tiek izmantots

Vienā mapē nevar būt divu datņu vai mapju ar vienādiem nosaukumiem. Ja mēģināsiet pārsaukt datni uz nosaukumu, kas jau eksistē mapē, kurā tas atrodas, datņu pārvaldnieks to neatļaus.

Datņu un mapju nosaukumi ir reģistrjutīgi, tāpēc Datne.txt un DATNE.txt ir dažādi nosaukumi. Šādi nosaukt datnes vienā mapē ir iespējams, bet nav ieteicams.

## Datnes nosaukums ir par garu

Dažās datņu sistēmās datņu nosaukumi kopā ar ceļu (piemēram, /home/anna/Dokumenti/darbs/jaunie-projekti/… ) nedrīkst garumā pārsniegt 255 rakstzīmes. Tāpēc ieteicams pēc iespējas izvairīties no gariem datņu un mapju nosaukumiem.

## Iespēja pārsaukt nav pieejama

Ja iespēja Pārsaukt ir neaktīva, jums nav atļaujas pārsaukt datni. Pārsaucot šādas datnes, ieteicama piesardzība, jo dažu aizsargāto datņu pārsaukšana varētu padarīt sistēmu nelietojamu. Skatiet , lai uzzinātu vairāk.