Проверите да није утишан, да су каблови исправно прикључени, и да је звучна картица откривена.
Гномов пројекат документације
gnome-doc-list@gnome.org

# Не чујем никакав звук на рачунару

Ако не можете да чујете никакав звук на рачунару, на пример када покушавате да пустите музику, пробајте ове кораке за решавање проблема да видите да ли можете да отклоните проблем.

# Уверите се да звук није утишан

Кликните на иконицу звука на горњој траци (изгледа као звучник) и уверите се да звук није утишан или потпуно искључен.

Неки преносни рачунари имају прекидаче или тастере на тастатурама—покушајте да притиснете тај тастер да видите да ли ће се звук појачати.

Требате такође да проверите да нисте утишали програм који користите за пуштање звука (нпр. ваш програм за музику или филмове). Програм може да има дугме за утишавање или јачину звука на главном прозору, и зато проверите то. Такође, кликните на иконицу звука на горњој траци и изаберите Подешавања звука. Када се појави прозор Звук, идите на језичак Програми и проверите да програм није утишан.

# Проверите да ли су звучници упаљени и исправно прикључени

Ако ваш рачунар има спољне звучнике, уверите се да су упаљени и да је јачина звука појачана. Уверите се да је кабал звучника безбедно прикључен у „излазну“ прикључницу звука на полеђини рачунара. Ова прикључница је обично светло-зелене боје.

Неке звучне картице имају могућност да пребаце прикључницу коју користе за излаз (на звучнике) и улаз (из микрофона, на пример). Излазна прикључница може бити другачија када ради под Линуксом него када ради под Виндоузом или Мек ОС-ом. Покушајте на смену да повежете кабал звучника на другу звучну прикључницу на рачунару да видите да ли ће да ради.

Последња ствар за проверу је да ли је аудио кабал безбедно прикључен на полеђину звучника. Неки звучници имају више од једног улаза.

# Проверите да ли је изабран одговарајући звучни уређај

Неки рачунари имају инсталираних више „звучних уређаја“. Неки од њих имају могућност отпуштања звука а неки не, тако да требате да проверите да ли сте изабрали онај прави. Ово може да обухвати неке пробе-и-грешке за избор оне праве.

Кликните на иконицу звука на горњој траци и изаберите Подешавања звука.

У прозору Звук који ће се појавити, идите на језичак Излаз. Прибележите који уређај и који профил су изабрани (тако да ћете моћи да се вратите на основне изборе ако њихова промена не буде радила).

За изабрани уређај, покушајте да промените профил—пустите звук након што измените профил да видите да ли ће радити. Можда ћете морати да испробате сваки профил са списка.

Ако ово не ради, можете да покушате да урадите исто за сваки други уређај који се налази на списку.

Покушајте да измените опцију Конектор у језичку Излаз.

# Проверите да ли је звучна картица исправно откривена

Можда ваша звучна картица није исправно откривена. Ако је ово у питању, ваш рачунар ће мислити да није у могућности да пушта звук. Могући разлог зашто картица није исправно откривена је тај да управљачки програми за њу нису инсталирани.

Идите на преглед Активности и отворите терминал.

Упишите aplay -l и притисните Унеси.

Биће приказан списак уређаја. Ако не постоји playback hardware devices (хардверски уређаји за пуштање), ваша звучна картица није откривена.

Ако ваша звучна картица није откривена, мораћете ручно да инсталирате управљачке програме за њу. Како ћете ово да урадите зависиће од звучне картице коју имате.

Можете да видите коју звучну картицу имате користећи наредбу lspci у терминалу. Мораћете да покренете lspci као суперкорисник; упишите или sudo lspci и унесите вашу лозинку, или su, унесите корену (административну) лозинку, затим упишите lspci. Погледајте да ли се на списку налази неки audio controller или audio device—треба да садржи марку и модел звучне картице. Наредба lspci -v ће приказати списак са детаљнијим подацима.

Можете бити у могућности да пронађете и инсталирате управљачке програме за вашу картицу. Боље је да питате на форумима подршке (или негде другде) ваше дистрибуције Линукса за упутства.

Ако не можете да набавите управљачке програме за вашу звучну картицу, можда ћете желети да купите нову. Можете да набавите звучне картице које могу бити инсталиране унутар рачунара и спољне УСБ звучне картице.