Κάποια υλικά υπολογιστών προκαλούν προβλήματα με την αναστολή ή την αδρανοποίηση.
Έργο Τεκμηρίωσης GNOME
gnome-doc-list@gnome.org
Ekaterina Gerasimova
kittykat3756@gmail.com
Δημήτρης Σπίγγος
dmtrs32@gmail.com 2012, 2013
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Γιατί ο υπολογιστής μου δεν επιστρέφει μετά την αναστολή;

Εάν αναστείλετε ή αδρανοποιήσετε τον υπολογιστή σας, τότε δοκιμάστε να συνεχίσετε ή να επιστρέψετε, ίσως βρείτε ότι δεν δουλεύει όπως θα περιμένατε. Αυτό μπορεί να συμβαίνει επειδή η αναστολή και η αδρανοποίηση δεν υποστηρίζονται σωστά από το υλικό σας.

# Ο υπολογιστής μου ανεστάλη και δεν συνεχίζει

Εάν αναστείλατε τον υπολογιστή σας και έπειτα πατήσατε ένα πλήκτρο ή πατήσατε το ποντίκι, θα πρέπει να ξεκινήσει και να εμφανίσει μια οθόνη που ζητά τον κωδικό σας. Εάν δεν συμβεί αυτό, δοκιμάστε πατώντας το κουμπί ισχύος (μην το κρατήσετε, απλά πατήστε το μια φορά).

Εάν αυτό ακόμα δεν έχει αποτέλεσμα, βεβαιωθείτε ότι η οθόνη του υπολογιστή σας είναι αναμμένη και δοκιμάστε να πατήσετε ένα πλήκτρο στο πληκτρολόγιο πάλι.

Ως τελευταίο καταφύγιο, κλείστε τον υπολογιστή κρατώντας το κουμπί ισχύος πατημένο για 5-10 δευτερόλεπτα, αν και θα χάσετε οποιαδήποτε αναποθήκευτη εργασία κάνοντας το. Θα πρέπει τότε να μπορέσετε να ανάψετε τον υπολογιστή σας πάλι.

Εάν αυτό συμβαίνει κάθε φορά που αναστέλλετε τον υπολογιστή σας, το γνώρισμα της αναστολής ενδέχεται να μην δουλεύει με το υλικό σας.

Εάν ο υπολογιστής σας χάνει ισχύ και δεν έχει μια εναλλακτική παροχή ισχύος (όπως μια λειτουργική μπαταρία), θα κλείσει.

# Κανένα από τα έγγραφα/εφαρμογές που είναι ανοικτά όταν ανοίξω τον υπολογιστή ξανά

Εάν αδρανοποιήσατε τον υπολογιστή σας και τον ξανανοίξατε, αλλά κανένα έγγραφο ή εφαρμογή δεν είναι ανοικτή, απέτυχε προφανώς να αδρανοποιηθεί σωστά. Μερικές φορές αυτό συμβαίνει λόγω ενός μικρού προβλήματος και ο υπολογιστής θα μπορέσει να αδρανοποιηθεί σωστά την επόμενη φορά που το κάνετε. Μπορεί επίσης να συμβεί επειδή είχατε εγκαταστήσει μια ενημέρωση λογισμικού που απαιτούσε από τον υπολογιστή να επανεκκινήσει· σε αυτήν την περίπτωση, ο υπολογιστής ενδέχεται να τερματιστεί αντί να αδρανοποιηθεί.

Είναι επίσης πιθανό ότι ο υπολογιστής δεν μπορεί να αδρανοποιηθεί επειδή το υλικό δεν το υποστηρίζει σωστά. Αυτό μπορεί να συμβαίνει λόγω ενός προβλήματος με τους οδηγούς Λίνουξ για το υλικό σας, για παράδειγμα. Μπορείτε να το δοκιμάσετε αδρανοποιώντας πάλι και βλέποντας εάν δουλεύει τη δεύτερη φορά. Εάν δεν συμβαίνει, είναι προφανώς ένα πρόβλημα με τους οδηγούς στον υπολογιστή σας.

# Η ασύρματη σύνδεση (ή άλλο υλικό) δεν δουλεύει όταν ξεκινά ο υπολογιστής μου

Εάν αναστείλετε ή αδρανοποιήσετε τον υπολογιστή σας και έπειτα συνεχίσετε ξανά, ίσως βρείτε ότι η σύνδεση διαδικτύου, το ποντίκι ή κάποια άλλη συσκευή δεν δουλεύει σωστά. Αυτό μπορεί να συμβαίνει επειδή ο οδηγός για τη συσκευή δεν υποστηρίζει σωστά την αναστολή ή την αδρανοποίηση. Αυτό είναι ένα πρόβλημα με τον οδηγό και όχι με την ίδια τη συσκευή.

Εάν η συσκευή έχει ένα διακόπτη ισχύος, δοκιμάστε απενεργοποίηση και μετά επανεργοποίηση. Στις περισσότερες περιπτώσεις, η συσκευή θα αρχίσει να δουλεύει πάλι. Εάν συνδέεται μέσα από ένα καλώδιο USB ή παρόμοιο, αποσυνδέστε τη συσκευή και έπειτα συνδέστε την πάλι και δείτε εάν δουλεύει.

Εάν δεν μπορείτε να κλείσετε/αποσυνδέσετε τη συσκευή, ή εάν αυτό δεν δουλεύει, ίσως χρειαστεί να επανεκκινήστε τον υπολογιστή σας για να ξεκινήσει να δουλεύει η συσκευή ξανά.