Especificar a vista predeterminada, a ordenación e os niveis de ampliación para o xestor de ficheiros.
Tiffany Antopolski
tiffany.antopolski@gmail.com
Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Fran Dieguez
frandieguez@gnome.org 2011-2013.

# Ver as preferencias en Ficheiros

Pode cambiar a visualización por omisión para os novos cartafoles, como se ordenan os ficheiros e cartafoles por omisión, o nivel de ampliación para as iconas e as vistas compactas, e indicar se quere que os ficheiros se mostren na barra lateral en árbore. Seleccione Ficheiros Preferencias na barra superior e seleccione a lapela Vistas.

# Vista predeterminada

## Ver os cartafoles novos usando

Por omisión, os novos cartafoles móstranse na vista de iconas. Se prefire a vista en lista, pode estabelecela aquí por omisión. De forma alternativa, pode seleccionar unha vista diferente para cada un dos cartafoles que explore premendo no botón Ver elementos como unha lista ou Ver elementos como unha grella de iconas na barra de ferramentas.

## Ordenar elementos

Pode cambiar a forma de ordenación predeterminada usada nos cartafoles usando a lista despregábel Ordenar elementos nas preferencias para ordenar por nome, tamaño de ficheiro, tipo de ficheiro, cando foi modificado por última vez, cando foi accedido por última vez, ou cando foron enviados ao lixo.

Pode cambiar como se ordenan os ficheiros nun cartafol premendo o botón Ver opcións na barra superior e seleccionando Por nome, Por tamaño, Por tipo ou Por data de modificación, ou premendo nas cabeceiras das columnas na vista en lista. Este menú só afecta ao cartafol actual.

## Colocar os cartafoles antes que os ficheiros

Por omisión, o xestor de ficheiros no mostrará mais todos os cartafoles antes que os ficheiros. Para ver todos os cartafoles listados antes que os ficheiros, active esta opción.

## Mostrar os ficheiros ocultos e de copia de seguranza

O xestor de ficheiros non mostra os ficheiros ocultos e os cartafoles por omisión. Pode facer que se mostren sempre os ficheiros ocultos seleccionando esta opción.

Tamén pode mostrar os ficheiros ocultos nunha xanela de forma individual seleccionando Mostrar ficheiros ocultos, desde o menú Ver opcións na barra de ferramentas.

# Vista de iconas predeterminada

## Nivel de ampliación predeterminado

Tamén pode facer que as iconas e o texto sexa máis grande ou máis pequeno na vista de iconas usando esta opción. Pode facer isto para un cartafol en particular premendo no botón Ver opcións na barra de ferramentas e seleccionando Ampliar, Afastar, ou Tamaño normal. Se normalmente usa un nivel de ampliación máis grande ou máis pequeno, pode estabelecer esta configuración como a predeterminada con esta opción.

Na vista de iconas, móstranse mais ou menos lendas segundo o nivel de ampliación.

# Valores predeterminados da vista de lista

## Nivel de ampliación predeterminado

Tamén pode facer que as iconas e o texto sexa máis grande ou máis pequeno na visualización en iconas usando esta opción. Tamén pode facer isto nun cartafol en particular premendo en Ver opcións desde a barra de ferramentas e seleccionando Ampliar, Afastar, ou Tamaño normal.