Tarkista tiedoston perusominaisuudet, aseta oikeudet ja valitse oletussovellukset.
Tiffany Antopolski
tiffany@antopolski.com
Shaun McCance
shaunm@gnome.org
Timo Jyrinki
timo.jyrinki@iki.fi 2012.
Jiri Grönroos
jiri.gronroos+l10n@iki.fi 2012, 2013.

# Tiedostojen ominaisuudet

Saat tiedoston tai kansion ominaisuudet näkyviin napsauttamalla tiedostoa hiiren oikealla painikkeella ja valitsemalla Ominaisuudet. Sama onnistuu valitsemalla tiedosto napsauttamalla sitä kerran ja sitten painamalla näppäinyhdistelmää Alt Enter.

Tiedoston ominaisuudet -ikkuna kertoo tiedostosta muun muassa sen tyypin, koon ja viimeisimmän muokkausajankohdan. Jos tarvitset näitä tietoja usein, ne saadaan näkyviin luettelonäkymän sarakkeisiin tai kuvakkeiden teksteihin.

Perustiedot-välilehden sisältämät osiot on eritelty alempana. Tämän lisäksi näkyvissä on myös Oikeudet- ja Avaa sovelluksella -välilehdet. Joillain tiedostotyypeillä, kuten kuvilla ja videoilla, on vielä ylimääräinen välilehti, joka näyttää tiedostotyypille ominaisia tietoja, kuten mitat, keston ja pakkaamiseen käytetyn koodekin.

# Perusominaisuudet

## Nimi

Voit nimetä tiedoston uudelleen käyttäen tätä kenttää. Voit nimetä tiedoston uudelleen myös Ominaisuudet-ikkunan ulkopuolella. Lue lisää kappaleesta .

## Tyyppi

Tiedostotyyppi, kuten PDF-asiakirja, OpenDocument-tekstitiedosto tai JPEG-kuva, auttaa tiedoston muodon tunnistamisessa. Tiedostotyyppi määrittää muun muassa tiedoston avaamiseen käytettävän sovelluksen. Et voi esimerkiksi avata kuvatiedostoja musiikkisoittimella. Lue saadaksesi lisätietoja tästä aiheesta.

Suluissa näkyvä MIME-tyyppi on tietokoneiden käyttämä standardi tiedoston tyypin tunnistamiseen.

## Sisältö

Sisältö kertoo kansiossa olevien tiedostojen ja alikansioiden määrän. Tähän lukuun sisältyy kansion ja sen alikansioiden sisältämät tiedostot. Jos kansio on tyhjä, näytetään teksti ei mitään.

## Koko

Tämä kenttä näkyy vain tiedostoilla - ei kansioilla. Tiedostokoko kertoo, kuinka paljon levytilaa tiedosto vaatii. Se auttaa myös arvioimaan tiedoston lataamiseen tai lähettämiseen kuluvaa aikaa (suurien tiedostojen siirtäminen on hitaampaa kuin pienten tiedostojen).

Koot annetaan tavuina, kilotavuina (Kt), megatavuina (Mt) tai gigatavuina (Gt). Jos tiedoston koko näytetään kolmessa viimeisessä muodossa, koko tavuina näytetään suluissa. Yksi kilotavu vastaa 1024 tavua, yksi megatavu vastaa 1024 kilotavua jne.

## Sijainti

Jokaisella tiedostolla on absoluuttisen polun määrittelemä sijainti tiedostojärjestelmässä. Tähän ainutlaatuiseen "osoitteeseen" sisältyy kansiot, joiden läpi täytyy kulkea tiedoston saavuttamiseksi. Jos Jussilla on esimerkiksi kotikansiossaan tiedosto nimeltään hakemus.pdf, sen sijainti olisi /home/jussi/hakemus.pdf

## Asema

Tiedostojärjestelmä tai asema, jossa tiedosto sijaitsee. Tämä kertoo tiedoston fyysisen sijainnin eli onko se esimerkiksi kiintolevyllä, CD-levyllä vai verkkokansiossa tai tiedostopalvelimella. Kiintolevyt voidaan jakaa useisiin osioihin; osion nimi näytetään myös Asema-kentässä.

## Vapaa tila

Näytetään vain kansioille. Tästä näkyy vapaa tila levyllä jolla kansio sijaitsee. Tämä on hyödyllistä tarkistaessa onko kovalevy täynnä.

## Avattu

Päivä ja kellonaika, jolloin tiedosto viimeksi avattiin.

## Muokattu

Päivä ja kellonaika, jolloin tiedostoa viimeksi muokattiin ja tallennettiin.