Resolver problemas en lectores de tarxetas multimedia
Proxecto de documentación de GNOME
gnome-doc-list@gnome.org
Fran Dieguez
frandieguez@gnome.org 2011-2013.

# Problemas no lector de tarxetas multimedia

Moitos computadores conteñen lectores para tarxetas de almacenamento SD, MMC, MS, CF e outras. Deberíanse detectar automaticamente e montar. Aquí pode ler algunha resolución de erro se non se detectan e montan automaticamente.

Asegúrese de que a tarxeta está inserida correctamente. Moitas tarxetas parecen que están ao revés cando se insiren correctamente. Asegúrese tamén de que a tarxeta está ben colocada na ranura; algunhas tarxetas, especialmente as CF requiren que se faga un pouco de forza para inserilas correctamente. (Teña coidado de non empurrar moi forte. Se choca contra algo sólido, non o force)

Abra Ficheiros usando o menú Actividades. ¿Aparece a tarxeta insertada na lista Dispositivos na barra lateral da esquerda? Algunhas veces, a tarxeta aparece nesta lista pero non está montada; prema sobre ela unha vez para montala. (Se a barra lateral non está visíbel, prema F9 ou prema Ver Barra lateral Mostrar barra lateral.

Se o seu lector de tarxetas non aparece na barra lateral, prema Ir Computador. Se o seu lector de tarxetas está configurado correctamente, o lector debería aparecer como un dispositivo cando non ten unha tarxeta, e a tarxeta en sí cando se teña montado (vexa a seguinte imaxe).

Se ve o lector de tarxetas pero non a tarxeta, o problema pode estar na tarxeta en si. Ténteo cunha tarxeta diferente ou probe a tarxeta nun lector de tarxetas se lles é posíbel.

Se non hai ningunha tarxeta nin ningún dispositivo dispoñíbel no cartafol Computador, é posíbel que o lector de tarxetas non funcione correctamente en Linux debido a problemas co controlador. Se o seu lector de tarxetas é interno (dentro do computador no lugar de estar por fora) é máis probábel. A mellor solución é conectar o dispositivo (cámara, teléfono móbil, etc) directamente a un porto USB do computador. Os lectores de tarxetas externos USB tamén están dispoñíbeis, e están mellor soportados en Linux.