Nadzirajte kdaj se za datoteke uporabljajo sličice in predogledi.
Shaun McCance
shaunm@gnome.org
Michael Hill
mdhillca@gmail.com

# Možnosti predogleda upravljalnika datotek

Upravljalnik datotek ustvari sličice predogleda slikovnih, video datotek in besedilnih datotek. Predogledi so lahko za velike datoteke preko omrežja počasni, zato lahko nadzirate, kdaj so predogledi ustvarjeni. Kliknite Datoteke v zgornji vrstici, izberite Možnosti in izberite zavihek Predogled.

# Datoteke

Privzeto so vsi predogledi narejeni za krajevne datoteke na vašem računalniku ali povezanih zunanjih pogonih. To zmožnost lahko nastavite na Vedno ali Nikoli. Upravljalnik datotek lahko brska po datotekah na drugih računalnikih preko krajevnega omrežja ali interneta. V primeru da pogosto brskate po datotekah preko krajevnega omrežja in ima omrežje visoko pasovno širino, boste morda želeli nekatere ali vse možnosti predogleda nastaviti na Vedno.

Za omejitev velikosti datotek s predogledom lahko uporabite nastavitev Le za datoteke manjše kot.

# Mape

V primeru da imate velikosti datotek prikazane v stolpcu seznama pogledov ali sličicah ikone, bodo mape prikazane s številom datotek in map, ki jih vsebujejo. Štetje predmetov v mapi je lahko počasno, še posebno za zelo velike mape ali preko omrežja. To zmožnost lahko vklopite, izklopite ali pa jo vklopite samo za datoteke na svojem računalniku in krajevnih zunanjih diskih.