Uklonite datoteke i fascikle koje vam više ne trebaju.
Kristofer Tomas
crisnoh@gmail.com
Šon Mek Kens
shaunm@gnome.org
Džim Kembel
jwcampbell@gmail.com
Majkl Hil
mdhillca@gmail.com

# Uklonite datoteke i fascikle

Ako više ne želite datoteku ili fasciklu, možete da je obrišete. Kada obrišete neku stavku ona biva premeštena u fasciklu Smeće, u kojoj će se nalaziti sve dok ne ispraznite smeće. Možete da povratite stavke iz fascikle Smeće na njihova prvobitna mesta ako odlučite da vam trebaju, ili ako ste ih slučajno obrisali.

# Da pošaljete datoteku u smeće:

Izaberite stavku koju želite da bacite u smeće tako što ćete jednom kliknuti na nju.

Pritisnite Ktrl Obriši na vašoj tastaturi. Ili drugačije, prevucite stavku u Korpu u bočnoj površi.

Da trajno obrišete datoteke, i da oslobodite prostor na disku na računaru, moraćete da ispraznite smeće. Da ispraznite smeće, kliknite desnim tasterom miša na Smeće u bočnoj površi i izaberite Izbaci smeće.

# Trajno obrišite datoteku

Možete istog trenutka trajno da obrišete datoteku, a da je pre toga ne pošaljete u smeće.

## Da trajno obrišete datoteku:

Izaberite stavku koju želite da obrišete.

Pritisnite i držite taster Šift, zatim pritisnite taster Obriši na vašoj tastaturi.

Zato što ovu radnju ne možete da opozovete, od vas će biti zatraženo da potvrdite da želite da obrišete datoteku ili fasciklu.

Ako morate često da brišete datoteke bez upotrebe korpe (na primer, ako često radite sa osetljivim podacima), možete da dodate stavku Obriši u izbornik desnog klika za datoteke i fascikle. Kliknite Datoteke na gornjoj traci, izaberite Postavke zatim izaberite jezičak Ponašanje. Izaberite Uključi i naredbu koja zaobilazi smeće.

Obrisane datoteke na prenosivom uređaju neće biti vidljive na drugim operativnim sistemima, kao što je Vindouz ili Mek OS. Datoteke su još uvek tamo, i biće dostupne kada ponovo priključite uređaj na vaš računar.