Ελέγξτε ποιος μπορεί να προβάλει και να επεξεργαστεί τα αρχεία και τους φακέλους σας.
Tiffany Antopolski
tiffany@antopolski.com
Shaun McCance
shaunm@gnome.org
Michael Hill
mdhillca@gmail.com
Δημήτρης Σπίγγος
dmtrs32@gmail.com 2012, 2013
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Ορισμός αδειών αρχείου

Μπορείτε να χρησιμοποιήσετε άδειες αρχείου για να ελέγξετε ποιος μπορεί να προβάλει και να επεξεργαστεί αρχεία που κατέχετε. Για προβολή και ορισμό των αδειών για ένα αρχείο, δεξιοπατήστε το και επιλέξτε ιδιότητες, έπειτα επιλέξτε την καρτέλα άδειες.

Δείτε και παρακάτω για λεπτομέρειες στους τύπους των αδειών που μπορείτε να ορίσετε.

# Αρχεία

Μπορείτε να ορίσετε άδειες για τον κάτοχο του αρχείου, τον κάτοχο ομάδας και όλους τους άλλους χρήστες του συστήματος. Για τα αρχεία σας, είσαστε ο κάτοχος και μπορείτε να δώσετε στον εαυτό σας την άδεια μόνο ανάγνωσης ή ανάγνωσης και εγγραφής. Ορίστε ένα αρχείο για ανάγνωση μόνο εάν δεν θέλετε να το αλλάξετε κατά λάθος.

Κάθε χρήστης στον υπολογιστή σας ανήκει σε μια ομάδα. Σε οικιακούς υπολογιστές, είναι συνηθισμένο ο κάθε χρήστης να έχει τη δική του ομάδα και οι άδειες ομάδας δεν χρησιμοποιούνται συχνά. Σε εταιρικά περιβάλλοντα, χρησιμοποιούνται μερικές φορές ομάδες για τμήματα ή σχέδια. Έχοντας επίσης έναν κάτοχο, κάθε αρχείο ανήκει σε μια ομάδα. Μπορείτε να ορίσετε την ομάδα αρχείου και να ελέγξτε τα δικαιώματα για όλους τους χρήστες σε αυτήν την ομάδα. Μπορείτε να ορίσετε μόνο την ομάδα του αρχείου σε μια ομάδα όπου ανήκετε.

Μπορείτε επίσης να ορίσετε τα δικαιώματα για άλλους χρήστες πλην του κατόχου και τα δικαιώματα της ομάδας του αρχείου.

Εάν το αρχείο είναι ένα πρόγραμμα, όπως ένα σενάριο, πρέπει να επιλέξετε να επιτρέπεται η εκτέλεση αρχείου ως προγράμματος για την εκτέλεση του. Ακόμα και με αυτήν την επιλογή σημειωμένη, ο διαχειριστής αρχείων μπορεί ακόμα να ανοίξει το αρχείο σε μια εφαρμογή ή να σας ζητήσει τι να κάνετε. Δείτε για περισσότερες πληροφορίες.

# Φάκελοι

Μπορείτε να ορίσετε δικαιώματα σε φακέλους για τον κάτοχο, ομάδα και άλλους χρήστες. Δείτε τις λεπτομέρειες των δικαιωμάτων αρχείου πιο πάνω για μια εξήγηση κατόχων, ομάδων και άλλων χρηστών.

Τα δικαιώματα που μπορείτε να ορίσετε για έναν φάκελο είναι διαφορετικά από τα δικαιώματα που μπορείτε να ορίσετε για ένα αρχείο.

## Κανένα

Ο χρήστης δεν θα μπορεί ακόμα και να δει τι αρχεία είναι στον φάκελο.

## Μόνο λίστα αρχείων

Οι χρήστες μπορούν να δουν ποια αρχεία είναι στον φάκελο, αλλά δεν θα μπορούν να ανοίξουν, να δημιουργήσουν ή να διαγράψουν αρχεία.

## Προσπέλαση αρχείων

Ο χρήστης θα μπορεί να ανοίξει αρχεία στον φάκελο (με την προϋπόθεση ότι έχει άδεια να το κάνει σε ένα συγκεκριμένο αρχείο), αλλά δεν θα μπορεί να δημιουργήσει νέα αρχεία ή να διαγράψει αρχεία.

## Δημιουργία και διαγραφή αρχείων

Ο χρήστης θα έχει πλήρη πρόσβαση στον φάκελο, συμπεριλαμβανομένου του ανοίγματος, της δημιουργίας και διαγραφής αρχείων.

Μπορείτε επίσης γρήγορα να ορίσετε τα δικαιώματα αρχείου για όλα τα αρχεία στον φάκελο πατώντας αλλαγή δικαιωμάτων για τα περιεχόμενα αρχεία. Χρησιμοποιήστε τις πτυσσόμενες λίστες για να ρυθμίσετε τα δικαιώματα των περιεχόμενων αρχείων ή φακέλων και πατήστε αλλαγή. Τα δικαιώματα εφαρμόζονται σε αρχεία και φακέλους σε υποφακέλους επίσης, σε κάθε βάθος.