Gnomov projekat dokumentacije
gnome-doc-list@gnome.org
Koristite medijski program da umnožite pesme i da nakon toga bezbedno uklonite iPod.

# Pesme se ne pojavljuju na iPodu kada ih umnožim na nj

Kada priključite iPod na vaš računar, pojaviće se u vašem programu za puštanje muzike i takođe u upravniku datoteka (program Datoteke u pregledu Aktivnosti). Morate da umnožite pesme na iPod koristeći muzički program — ako ih umnožite koristeći upravnika datoteka, neće raditi zato što pesme neće biti postavljene na odgovarajuće mesto. iPodovi imaju posebno mesto na kome skladište pesme za koje programi za puštanje muzike znaju kako da mu pristupe ali upravnik datoteka to ne zna.

Takođe morate da sačekate da se završi umnožavanje pesama na iPod pre nego li ga isključite. Pre isključivanja iPoda, uverite se da ste izabrali da ga bezbedno uklonite. Ovo će obezbediti ispravno umnožavanje svih pesama.

Dodatni razlog zbog koga se pesme možda neće pojaviti na iPodu je taj da program muzičkog uređaja ne podržava pretvaranje pesama iz jednog formata zvuka u drugi. Ako umnožite pesmu koja je sačuvana u formatu zvuka koji nije podržan vašim iPodom (na primer, Ogg Vorbis (.oga) datoteka), muzički uređaj će pokušati da je prevede u format koji iPod razume, kao što je MP3. Ako odgovarajući program za pretvaranje (takozvani kodek ili koder) nije instaliran, muzički uređaj neće biti u mogućnosti da obavi pretvaranje i zato neće umnožiti pesmu. Potražite u programu za instalaciju softvera odgovarajući kodek.