Egyes ventilátor-szabályzó szoftverek hiányozhatnak, vagy a laptop túlságosan felmelegedett.
GNOME dokumentációs projekt
gnome-doc-list@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011

# A laptop ventilátora folyamatosan működik

Ha a laptop hűtőventilátora folyamatosan üzemel, akkor lehetséges, hogy a laptop hűtőrendszerét vezérlő hardver nem megfelelően támogatott Linux alatt. Egyes laptopok további szoftvert igényelnek a hűtőventilátoruk hatékony működtetéséhez, de ez nem feltétlenül van telepítve (sőt lehet, hogy nem is érhető el Linuxra), emiatt a ventilátor folyamatosan teljes sebességgel üzemel.

Ebben az esetben megváltoztathat néhány beállítást, vagy telepíthet további szoftvereket, amelyek lehetővé teszik a ventilátor teljes felügyeletét. A vaiofand telepítésével például vezérelheti egyes Sony VAIO laptopok ventilátorait. Ezen szoftver telepítése bonyolultabb, és a laptop gyártójától és típusától függ, emiatt kérje szakember tanácsát a pontos eljárással kapcsolatban.

Előfordulhat, hogy laptopja egyszerűen csak túl sok hőt termel. Ez nem feltétlenül jelenti azt, hogy túlmelegszik, csupán a ventilátornak kell folyamatosan teljes sebességen működnie a laptop megfelelő hőmérsékleten tartásához. Ilyenkor nincs más lehetőség, mint a ventilátor teljes sebességen járatása. Néhány esetben vásárolhat kiegészítő hűtőeszközöket, amelyek enyhíthetik a problémát.