Mentendő dokumentumokat, fájlokat és beállításokat tartalmazó mappák listája.
Tiffany Antopolski
tiffany.antopolski@gmail.com
GNOME dokumentációs projekt
gnome-doc-list@gnome.org
Michael Hill
mdhillca@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011

# Hol találhatom a mentendő fájlokat?

Biztonsági mentés készítésekor a mentendő fájlok kiválasztása és megtalálása a legnehezebb lépés. Alább látható azon fontos fájlok és beállítások megtalálási helyeinek listája, amelyekről érdemes biztonsági mentést készíteni.

Személyes fájlok (dokumentumok, zene, fényképek és videók)

Ezek általában a saját mappájában (/home/felhasználónév) találhatók. Az almappákban, például Asztal, Dokumentumok, Képek, Zene, Videók is lehetnek fájlok.

Ha a mentési adathordozó elegendő helyet tartalmaz (például az egy külső merevlemez), fontolja meg a saját mappájának teljes mentését. A saját mappája által felhasznált lemezterületet a Lemezhasználat-elemző segítségével határozhatja meg.

Rejtett fájlok

Alapesetben a ponttal (.) kezdődő fájl- vagy mappanevek nem láthatók. A rejtett fájlok megjelenítéséhez válassza a Nézet Rejtett fájlok megjelenítése menüpontot, vagy nyomja meg a Ctrl H billentyűkombinációt a fájlböngészőben. Ezeket is a többi fájlhoz hasonlóan másolhatja át a biztonsági mentésbe.

Személyes beállítások (asztali környezet beállításai, témák és szoftverbeállítások)

A legtöbb alkalmazás a beállításait rejtett mappákban tárolja az Ön saját mappájában (a rejtett fájlokkal kapcsolatos információkat lásd fent).

A legtöbb alkalmazásbeállítás a saját mappájának rejtett .config, .gconf, .gnome2 és .local almappáiban kerül tárolásra.

Rendszerszintű beállítások

A rendszer fontos részeinek beállításai nem a saját mappájában találhatók. Számos helyen fordulnak elő, de a legtöbb az /etc mappában. Otthoni számítógépen általában nem kell ezekről biztonsági mentést készíteni. Ha azonban kiszolgálót futtat, az azon futó szolgáltatások fájljairól készítsen mentést.