Гномов пројекат документације
gnome-doc-list@gnome.org
Додајте .is_audio_player датотеку да обавестите ваш рачунар да је то уређај за пуштање музике.

# Зашто мој уређај за пуштање музике није препознат када га прикључим?

Ако је ваш звучни уређај (МП3 уређај итд.) прикључен на рачунар али га не видите у вашем програму за организовање музике,може бити да није исправно препознат као уређај за пуштање музике.

Покушајте да искључите уређај и да га поново прикључите. Ако ово не помогне, отворите управника датотека. Видећете плејер на списку под Уређаји у бочној површи — кликните на њега да отворите фасциклу за звучни уређај. Сада, кликните Датотека Нови документ Празан документ, упишите .is_audio_player и притисните Унеси (тачка и доње цртице су важне, и све треба бити написано малим словима). Ова датотека ће рећи вашем рачунару да препозна уређај као уређај за пуштање звука.

Сада, пронађите аудио плејер у бочној површи управника датотека и избаците га (десни клик и Избаци). Искључите га, затим га поново прикључите. Овај пут би требао бити препознат као уређај за пуштање звука у вашем програму за организовање музике. Ако није, пробајте да затворите програм за музику и затим га отворите поново.

Ова упутства неће радити за иПодове и неке друге уређаје за пуштање музике. Требали би да раде ако је ваш плејер УСБ складишни уређај, ипак; требало би да пише у упутству да ли јесте.

Када опет погледате у фасциклу аудио плејера, нећете видети датотеку .is_audio_player. Зато што тачка на почетку назива датотеке говори управнику датотека да сакрије ову датотеку. Можете да проверите да је још увек ту тако што ћете кликнути Преглед Прикажи скривене датотеке.