Συντελεστές στην τεκμηρίωση βίκι του ουμπούντου
Έργο Τεκμηρίωσης GNOME
gnome-doc-list@gnome.org
Ακόμα κι αν ο ασύρματος προσαρμογέας σας είναι συνδεμένος, ενδέχεται να μην έχει αναγνωριστεί κατάλληλα από τον υπολογιστή.
Δημήτρης Σπίγγος
dmtrs32@gmail.com 2012, 2013
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Ανίχνευση προβλημάτων ασύρματης σύνδεσης

Ελέγξετε ότι ο ασύρματος προσαρμογέας αναγνωρίστηκε

Ακόμα κι αν ο ασύρματος προσαρμογέας είναι συνδεμένος στον υπολογιστή, ενδέχεται να μην έχει αναγνωριστεί ως συσκευή δικτύου από τον υπολογιστή. Σε αυτό το βήμα, θα ελέγξετε εάν η συσκευή αναγνωρίστηκε κατάλληλα.

Ανοίξτε ένα παράθυρο τερματικού, πληκτρολογήστε lshw -C network και πατήστε εισαγωγή. Εάν αυτό δίνει ένα μήνυμα σφάλματος, μπορεί να χρειαστείτε να εγκαταστήσετε το πρόγραμμα lshw στον υπολογιστή σας.

Κοιτάξτε τις πληροφορίες που εμφανίστηκαν και βρείτε την ενότητα ασύρματη διεπαφή. Εάν ο ασύρματος προσαρμογέας σας ανιχνεύτηκε σωστά, θα πρέπει να δείτε κάτι παρόμοιο (αλλά όχι ταυτόσημο) με αυτό:

*-network description: Wireless interface product: PRO/Wireless 3945ABG [Golan] Network Connection vendor: Intel Corporation

Εάν μια ασύρματη συσκευή είναι καταχωρημένη, συνεχίστε στο βήμα οδηγών συσκευής.

Εάν μια ασύρματη συσκευή δεν είναι καταχωρημένη, τα επόμενα βήματα που παίρνετε θα εξαρτηθούν από τον τύπο της συσκευής που χρησιμοποιείτε. Δείτε την παρακάτω ενότητα που είναι σχετική με τον τύπο του ασύρματου προσαρμογέα που έχει ο υπολογιστής σας (εσωτερικό PCI, USB, ή PCMCIA).

# PCI (εσωτερικός) ασύρματος προσαρμογέας

Οι εσωτερικοί προσαρμογείς PCI είναι οι πιο συνηθισμένοι και βρίσκονται στους περισσότερους φορητούς υπολογιστές στα τελευταία λίγα χρόνια. Για να ελέγξετε εάν ο ασύρματος προσαρμογέας σας PCI αναγνωρίστηκε:

Ανοίξτε έναν τερματικό, πληκτρολογήστε lspci και πατήστε εισαγωγή.

Κοιτάξτε τη λίστα των συσκευών που προβάλλονται και βρείτε οποιαδήποτε είναι σημειωμένη ως `ελεγκτής δικτύου` ή `ελεγκτής έθερνετ`. Αρκετές συσκευές μπορεί να είναι σημειωμένες με αυτόν τον τρόπο· αυτή που αντιστοιχεί στον ασύρματο προσαρμογέα μπορεί να περιλαμβάνει λέξεις όπως `ασύρματο`, `WLAN`, `wifi` ή `802.11`. Ιδού ένα παράδειγμα πώς μπορεί να μοιάζει η καταχώριση:

Network controller: Intel Corporation PRO/Wireless 3945ABG [Golan] Network Connection

Εάν βρήκατε τον ασύρματο προσαρμογέα σας στη λίστα, συνεχίστε στο βήμα οδηγών συσκευής. Εάν δεν βρήκατε τίποτα σχετικό με τον ασύρματο προσαρμογέα σας, δείτε τις παρακάτω οδηγίες.

# Ασύρματος προσαρμογέας USB

Οι ασύρματοι προσαρμογείς που συνδέονται σε μια θύρα USB στον υπολογιστή σας είναι λιγότερο συνηθισμένοι. Μπορούν να συνδεθούν άμεσα σε μια θύρα USB, ή μπορούν να συνδεθούν με ένα καλώδιο USB. Οι προσαρμογείς ευρυζωνικού 3G/κινητού φαίνονται αρκετά παρόμοιοι με ασύρματους (wifi) προσαρμογείς, έτσι εάν νομίζετε ότι έχετε έναν ασύρματο προσαρμογέα USB, διπλοελέγξτε ότι δεν είναι στην πραγματικότητα ένας προσαρμογέας 3G. Για να ελέγξετε εάν ο ασύρματος προσαρμογέας σας USB αναγνωρίστηκε:

Ανοίξτε έναν τερματικό, πληκτρολογήστε lsusb και πατήστε εισαγωγή.

Κοιτάξτε τη λίστα των συσκευών που προβάλλονται και βρείτε οποιαδήποτε φαίνεται να αναφέρεται σε μια ασύρματη ή δικτυακή συσκευή. Αυτή που αντιστοιχεί στον ασύρματο προσαρμογέα μπορεί να περιλαμβάνει λέξεις όπως `ασύρματο`, `WLAN`, `wifi` ή `802.11`. Ιδού ένα παράδειγμα πώς μπορεί να μοιάζει η καταχώριση:

Bus 005 Device 009: ID 12d1:140b Huawei Technologies Co., Ltd. EC1260 Wireless Data Modem HSD USB Card

Εάν βρήκατε τον ασύρματο προσαρμογέα σας στη λίστα, συνεχίστε στο βήμα οδηγών συσκευής. Εάν δεν βρήκατε τίποτα σχετικό με τον ασύρματο προσαρμογέα σας, δείτε τις παρακάτω οδηγίες.

# Έλεγχος για μια συσκευή PCMCIA

Οι ασύρματοι προσαρμογείς PCMCIA είναι τυπικά ορθογώνιες κάρτες που έχουν σχισμή στην πλευρά του φορητού υπολογιστή. Βρίσκονται συνήθως σε παλιότερους υπολογιστές. Για να ελέγξετε εάν ο προσαρμογέας PCMCIA αναγνωρίστηκε:

Εκκινήστε τον υπολογιστή σας χωρίς τον ασύρματο προσαρμογέα συνδεμένο.

Ανοίξτε έναν τερματικό και πληκτρολογήστε τα παρακάτω, έπειτα πατήστε εισαγωγή:

tail -f /var/log/messages

Αυτό θα εμφανίσει μια λίστα μηνυμάτων σχετικών με το υλικό του υπολογιστή σας και θα ενημερωθεί αυτόματα εάν κάτι με το υλικό σας άλλαξε.

Εισάγετε τον ασύρματο προσαρμογέα σας στη σχισμή PCMCIA και δείτε τι αλλάζει στο παράθυρο τερματικού. Οι αλλαγές πρέπει να περιλαμβάνουν κάποιες πληροφορίες για τον ασύρματο προσαρμογέα σας. Κοιτάξτε τις και δείτε αν μπορείτε να τις ταυτοποιήσετε.

Για να μην εκτελεστεί η εντολή στον τερματικό, πατήστε Ctrl C. Αφού έχετε κάνει αυτό, μπορείτε να κλείσετε τον τερματικό εάν θέλετε.

Εάν βρήκατε οποιαδήποτε πληροφορία για τον ασύρματο προσαρμογέα σας, συνεχίστε στο βήμα οδηγών συσκευής. Εάν δεν βρήκατε τίποτα σχετικό με τον ασύρματο προσαρμογέα σας, δείτε τις παρακάτω οδηγίες.

# Ο ασύρματος προσαρμογέας δεν αναγνωρίστηκε

Εάν ο ασύρματος προσαρμογέας δεν αναγνωρίστηκε, μπορεί να μην δουλεύει σωστά ή οι σωστοί οδηγοί ενδέχεται να μην είναι εγκατεστημένοι για αυτόν. Για να δείτε εάν υπάρχουν οδηγοί που μπορείτε να εγκαταστήσετε εξαρτάται από ποια διανομή Λίνουξ χρησιμοποιείτε (όπως Ουμπούντου, Φεντόρα ή Όπενσούζε).

Για να πάρετε συγκεκριμένη βοήθεια, κοιτάξτε τις επιλογές υποστήριξης στον ιστότοπο της διανομή σας. Αυτές μπορεί να περιλαμβάνουν λίστες αλληλογραφίας και συνομιλίες ιστού όπου μπορείτε να ρωτήσετε για τον προσαρμογέα ασυρμάτου, για παράδειγμα.