Zamrzavanje je unapred isključeno zato što nije dovoljno podržano.
Gnomov projekat dokumentacije
gnome-doc-list@gnome.org
Ekaterina Gerasimova
kittykat3756@gmail.com
Džeremi Biča
jbicha@ubuntu.com

# Kako da zamrznem računar?

Kada zamrznete računar, svi vaši programi i dokumenta bivaju sačuvani a računar se u potpunosti gasi tako da ne koristi nikakvo napajanje, ali će programi i dokumenta još uvek biti otvoreni kada ponovo upalite računar.

Nažalost, zamrzavanje ne radi u mnogim slučajevima, što može da dovede do gubljenja podataka ako očekujete da se vaši dokumenti i programi otvore kada ponovo uključite računar. Zbog toga, zamrzavanje je unapred isključeno.

# Isprobajte da li radi zamrzavanje

## Uvek sačuvajte vaš rad pre zamrzavanja

Trebali biste da sačuvate sav vaš rad pre nego što zamrznete računar, u slučaju da nešto krene naopako i da vaši otvoreni programi i dokumenta ne mogu biti povraćeni kada ponovo uključite računar.

Možete da koristite liniju naredbi da isprobate da li zamrzavanje radi na vašem računaru.

Otvorite Terminal tako što ćete pritisnuti Ktrl Alt t ili tako što ćete upisati terminal u polje za pretragu poleta.

Otvorite Terminal tako što ćete potražiti terminal u Pregledu aktivnosti.

Kao administrator, upišite pm-hibernate u terminalu i pritisnite Unesi.

Unesite lozinku kada budete upitani.

Nakon što se vaš računar ugasi, upalite ga. Da li su se vaši otvoreni programi ponovo otvorili?

Ako zamrzavanje ne radi, proverite da li je vaša particija razmenske memorije veličine barem kao i vaša dostupna operativna memorija.

# Uključi zamrzavanje

Ako je isprobavanje zamrzavanja bilo uspešno, možete da nastavite da koristite naredbu pm-hibernate kada budete želeli da zamrznete.

Mogućnost zamrzavanja možete takođe da uključite i u izbornicima. Da uradite ovo, koristite vaš omiljeni uređivač teksta da napravite datoteku /etc/polkit-1/localauthority/50-local.d/org.gnome.enable-hibernate.pkla. Dodajte sledeće u datoteku i sačuvajte:

[Re-enable hibernate by default] Identity=unix-user:* Action=org.freedesktop.upower.hibernate ResultActive=yes