Phil Bull
philbull@gmail.com
Shaun McCance
shaunm@gnome.org
A számítógép hangerejének beállítása, és az alkalmazások hangerejének szabályozása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011

# Hangerő módosítása

A hangerő módosításához kattintson a hang ikonra (ez egy hangszóróhoz hasonlít) a felső sávon, és mozgassa a hangerőcsúszkát balra vagy jobbra. A csúszkát teljesen balra húzva ki is kapcsolhatja a hangot.

Egyes billentyűzeteken vannak a hangerő szabályozására szolgáló billentyűk. Ezek általában stilizált hangszórókat ábrázolnak, amelyekből „hullámok” jönnek ki, és gyakran a funkcióbillentyűk közelében vannak. Laptopokon általában a funkcióbillentyűkön találhatók. Tartsa lenyomva az Fn billentyűt a használatukhoz.

Természetesen, ha külső hangszórókat használ, akkor azok hangerőszabályzói segítségével is módosíthatja a hangerőt. Egyes fülhallgatók szintén rendelkeznek hangerőszabályzóval.

# Egyes alkalmazások hangerejének módosítása

Egy alkalmazás hangerejét úgy is módosíthatja, hogy az a többi alkalmazásra ne legyen hatással. Ez például akkor lehet hasznos, ha egyszerre hallgat zenét és böngészi a webet. A webböngésző hangerejét levéve a weboldalak hangjai ekkor nem zavarják a zenét.

Egyes alkalmazásokban a főablak is tartalmaz hangerőszabályzókat. Ha ilyen alkalmazást használ, akkor használja azt a hangerő módosítására. Ellenkező esetben kattintson a hang ikonra a felső sávon, majd válassza a Hangbeállítások menüpontot. Nyissa meg az Alkalmazások lapot, és módosítsa az alkalmazás hangerejét.

Csak a hangot lejátszó alkalmazások lesznek felsorolva. Ha egy alkalmazás lejátszik ugyan hangot, de nincs felsorolva az ablakban, akkor nem támogatja a hangerőszabályzás ezen módját. Ebben az esetben nem fogja tudni megváltoztatni a hangerejét.