Kansioluettelo, josta löydät asiakirjoja, tiedostoja ja asetuksia jotka haluat mahdollisesti varmuuskopioida.
Tiffany Antopolski
tiffany.antopolski@gmail.com
Gnomen dokumentointiprojekti
gnome-doc-list@gnome.org
Michael Hill
mdhillca@gmail.com
Timo Jyrinki
timo.jyrinki@iki.fi 2012.
Jiri Grönroos
jiri.gronroos+l10n@iki.fi 2012, 2013.

# Mistä löydän tiedostot, jotka haluan varmuuskopioida?

Varmuuskopioitavien tiedostojen päättäminen ja niiden löytäminen on vaikeinta varmuuskopion luomisessa. Alla on lista sijainneista, jossa tärkeät tiedostosi ja asetukset normaalisti sijaitsevat.

Henkilökohtaiset tiedostot (asiakirjat, musiikki, valokuvat ja videot)

Näitä säilytetään yleensä kotikansiossasi (/home/nimesi). Ne voivat olla myös kotikansion alikansioissa, kuten Työpöytä, Tiedostot, Kuvat, Musiikki ja Videot.

Jos varmuuskopion tallennuskohteessa on tarpeeksi tilaa (jos se on esimerkiksi ulkoinen kiintolevy), koko kotikansion kopioimista kannattaa harkita. Kotikansion koon saat selville Levynkäytön analysointi-ohjelmalla.

Piilotetut tiedostot

Kaikki pisteellä alkavat tiedostot ja kansiot ovat oletuksena piilotiedostoja ja -kansioita. Piilotiedostojen selaaminen onnistuu valitsemalla Näytä Näytä piilotiedostot tai käyttämällä Ctrl H -näppäinyhdistelmää.

Henkilökohtaiset asetukset (työpöytäasetukset, teemat ja sovellusten asetukset)

Useimmat sovellukset tallentavat asetuksensa kotikansiossasi oleviin piilokansioihin. Lue lisää piilotiedostoista ylempää.

Suurin osa sovellusten asetuksista tallennetaan kotikansiossa oleviin piilokansioihin .config, .gconf, .gnome2 ja .local.

Järjestelmänlaajuiset asetukset

Järjestelmän tärkeiden osien asetuksia ei säilytetä kotikansiossasi. Järjestelmäasetuksia voidaan säilyttää useassa eri hakemistossa mutta suurin osa löytyy /etc-hakemiston alta. Kotikäytössä olevan koneen järjestelmäasetuksia ei yleensä tarvitse varmuuskopioida. Jos kuitenkin ylläpidät palvelinta, sillä pyörivien palvelujen tiedostot kannattaa pitää tallessa.