Ako su rezultati štampanja prugasti, bledi, ili im nedostaju boje, proverite nivoe mastila ili očistite glave štampača.
Gnomov projekat dokumentacije
gnome-doc-list@gnome.org

# Zašto se na odštampanim listovima vide pruge, linije ili pogrešne boje?

Ako se na rezultatima štampanja vide pruge, bledi su, sa linijama koje nebi trebale da se vide, ili su slabog kvalitete, može biti usled problema sa štampačem ili nedovoljnim mastilom/tonerom.

Bled tekst i slike

Možda vam ponestaje mastila ili tonera. Proverite nivoe mastila/tonera i kupite nove uloške ako je potrebno.

Pruge i linije

Ako imate štampač sa mlazom mastila, može biti da su glave zaprljane ili delimično začepljene. Pokušajte da očistite glave štampača (pogledajte uputstvo štampača).

Pogrešne boje

Možda u štampaču ponestaje jedna boja mastila ili tonera. Proverite nivoe mastila/tonera i kupite nove uloške ako je potrebno.

Krivudave linije, ili linije koje nisu prave

Ako su linije krivudave a koje bi na rezultatima štampanja trebale da budu prave, moraćete da poravnate glave štampača. Pogledajte priručnik sa uputstvom da vidite kako ovo da uradite.