Izņemt datnes vai mapes, kas vairs nav vajadzīgas.
Cristopher Thomas
crisnoh@gmail.com
Shaun McCance
shaunm@gnome.org
Jim Campbell
jwcampbell@gmail.com
Michael Hill
mdhillca@gmail.com

# Dzēst datnes un mapes

Ja datne vai mape jums vairs nav vajadzīga, to var dzēst. Kad dzēšat vienumu, tas tiek pārvietots uz mapi Miskaste, kur tas glabāsies, līdz jūs iztīrīsiet miskasti. Vienumus no miskastes var atjaunot tajā vietā, no kuras tie ir izdzēsti, ja tie izrādās vajadzīgi vai ir izdzēsti nejauši.

# Lai aizsūtītu datni uz miskasti:

Izvēlieties vienumu, kuru vēlaties izdzēst, uz tā vienreiz uzklikšķinot.

Nospiediet Ctrl Delete uz tastatūras. Vai arī ievelciet vienumu Miskastē sānu joslā.

Lai dzēstu datnes neatgriezeniski un atbrīvotu brīvu vietu jūsu datorā, jāiztukšo miskaste. Lai to izdarītu, veiciet labo peles klikšķi uz Miskastes sānu joslā un izvēlieties Iztukšot miskasti.

# Neatgriezeniski izdzēst datni

Jūs varat neatgriezeniski izdzēst datni tūlīt, nepārvietojot to uz miskasti.

## Lai neatgriezeniski izdzēstu datni:

Izvēlieties vienumu, kuru vēlaties izdzēst.

Piespiediet un turiet Shift taustiņu, tad nospiediet Delete taustiņu.

Tā kā šo darbību nevar atsaukt, jums tiks prasīts apstiprinājums, ka tiešām vēlaties izdzēst datni vai mapi.

Ja jums bieži jādzēš datnes, neizmantojot miskasti (piemēram, ja bieži strādājat ar konfidenciāliem datiem), jūs varat pievienot komandu Dzēst labās peles pogas izvēlnei datnēm un mapēm. Spiediet Datnes augšējā joslā, izvēlieties Iestatījumi un izvēlieties cilni Uzvedība. Atzīmējiet Iekļaut dzēšanas komandu, kas apiet miskasti.

Izdzēstās datnes noņemamās ierīcēs var būt neredzamas citās operētājsistēmās, piemēram, Windows vai Mac OS. Šīs datnes joprojām tur ir, un būs pieejami, kad ierīce tiks pievienota datoram.