Pārbaudiet, vai tā nav apklusināta, vai kabeļi ir iesprausti kārtīgi un vai skaņu karte ir atpazīta.
GNOME dokumentācijas projekts
gnome-doc-list@gnome.org

# Es nedzirdu nekādas skaņas no datora

Ja nedzirdat nekādas skaņas savā datorā, piemēram, atskaņojot mūziku, pamēģiniet šos risinājumu soļus, lai redzētu, vai varat salabot savu problēmu.

# Pārliecinieties, ka skaņa nav apklusināta

Nospiediet uz skaņas ikonas uzdevumu joslā (tā izskatās pēc skaļruņa) un pārliecinieties, ka skaņa nav atslēgta vai izslēgta pavisam.

Dažiem klēpjdatoriem ir skaņas atslēgšanas slēdži vai pogas uz tastatūrām—pamēģiniet nospiest šo taustiņu, lai pārbaudītu, vai tas ieslēdz skaņu.

Vajadzētu arī pārliecināties, ka lietotne, kuru izmantojat, lai atskaņotu, piemēram, mūziku, nav apklusināta. Lietotnei vajadzētu būt skaņas regulācijas pogai galvenajā logā — pārbaudiet to. Kā arī, nospiediet uz skaņas ikonas augšējā joslā un izvēlieties Skaņas iestatījumi. Kad Skaņa logs parādās, dodieties uz Lietotnes cilni un pārbaudiet, vai lietotne nav apklusināta.

# Pārliecinieties, ka skaļruņi ir ieslēgti un pareizi savienoti

Ja datoram ir ārējie skaļruņi, pārliecinieties, ka tie ir ieslēgti un ir uzgriezts skaļums. Pārliecinieties, ka skaļruņa kabelis ir droši iesprausts "izejas" audio kontaktā datora aizmugurē. Parasti kontakts ir gaiši zaļā krāsā.

Dažas skaņu kartes spēj pārslēgt kontaktu, kuru izmanto izejai (skaļruņiem) un ieejai (piemēram, mikrofonam). Izejas kontakts Linux var atšķirties no tā, kurš ir, piemēram, Windows vai Mac OS. Pamēģiniet pieslēgt atskaņotāju citā kontaktā, lai pārbaudītu, vai tas strādā.

Pēdējā lieta, ko pārbaudīt ir tas, vai audio kabelis ir droši iesprausts skaļruņu aizmugurē. Dažiem skaļruņiem var būt vairāk nekā viena ieeja.

# Pārbaudiet, vai pareizā skaņas ierīce ir izvēlēta

Dažiem datoriem ir instalētas vairākas "skaņu ierīces". Dažas no tām var atskaņot skaņu, bet dažas nē, tāpēc vajadzētu pārbaudīt, vai ir izvēlēta pareizā ierīce. Šeit varētu būt nepieciešami vairāki izmēģinājumi, lai atrastu pareizo.

Nospiediet uz skaņas ikonas augšējā joslā un izvēlies Skaņas iestatījumi.

Skaņa logā, kurš parādīsies, dodieties uz Izvade cilni. Atzīmējiet sev, kura ierīce un kurš profils ir izvēlēts (lai varētu atgriezties pie šiem iestatījumiem, ja to pamainīšana nedarbojas).

Izvēlētajai ierīcei pamēģiniet nomainīt profilu—nospēlējiet skaņu pēc profila maiņas, lai redzētu, vai tas strādās. Varbūt vajadzēs iet cauri visam sarakstam un izmēģināt visus profilus.

Ja tas nestrādā, vajadzētu to pašu izmēģināt visām pārējām uzskaitītajām ierīcēm.

Pamēģiniet nomainīt Savienotājs opciju, Izeja cilnē.

# Pārbaudiet, vai skaņu karte tika pareizi atpazīta

Skaņu karte varētu nebūt atpazīta pareizi. Ja tas ir noticis, dators domās, ka nespēj atskaņot skaņas. Iespējamais iemesls skaņu kartes neatpazīšanai varētu būt tas, ka nav ieinstalēti kartes draiveri.

Dodieties uz Aktivitāte pārskatu un atveriet Termināli.

Ierakstiet aplay -l un nospiediet Enter.

Tiks parādīts saraksts ar ierīcēm. Ja tur nav atskaņošanas aparatūras ierīces, skaņu karte nav atpazīta.

Ja skaņu karte nav atpazīta, iespējams, vajadzēs ieinstalēt šīs kartes draiverus pašrocīgi. Kā tas ir izdarāms, ir atkarīgs no skaņas kartes.

Lai redzētu, kāda ir skaņu karte, var izmantot lspci komandu terminālī. Nepieciešams palaist lspci kā superlietotājam; cita iespēja ir ierakstīt sudo lspci un ierakstīt paroli, vai ierakstīt su, un ievadīt galveno (administratora) paroli, un ierakstīt lspci. Pārbaudiet, vai ir saraksts ar audio ierīcēm vai audio kontrolieriem — tiem blakus vajadzētu būt skaņu kartes tipam un modelim. lspci -v komanda parādīs sarakstu ar detalizētāku informāciju.

Jūs varētu varēt atrast un instalēt savas skaņu kartes draiverus. Vislabāk attiecīgās Linux distribūcijas instalēšanas norādījumus taujāt ir palīdzības forumos (vai citādi).

Ja nevarat dabūt savas skaņu kartes draiverus, jūs varētu dot priekšroku jaunas skaņu kartes iegādei. Ir pieejamas gan datora iekšējās skaņas kartes, gan ārējās USB skaņas kartes.