Paul W. Frields
stickster@gmail.com
Jūs varat kontrolēt, kura programma varēs piekļūt tīklam. Tas palīdzēs uzturēt jūsu datoru drošībā.

# Ieslēgt vai bloķēt ugunsmūra pieeju

Jūsu sistēmai vajadzētu būt aprīkotai ar ugunsmūri, kas atļauj bloķēt programmas no piekļuves citiem cilvēkiem internetā vai jūsu tīklā. Tas palīdz uzturēt jūsu datoru drošu.

Daudzas lietotnes var izmantot tīkla savienojumu. Piemēram, jūs varat koplietot datnes vai ļaut citiem apskatīt jūsu darba virsmu attālināti, savienojoties ar tīklu. Atkarībā no tā, kādi ir datora iestatījumi, jums varētu vajadzēt pielāgot ugunsmūri, lai šīs lietotnes strādātu kā iecerēts.

Katra programma, kas nodrošina kādu tīkla pakalpojumus, izmanto specifisku tīkla portu. Lai atļautu citiem datoriem tīklā piekļūt pakalpojumiem, jums varētu vajadzēt "atvērt" tam paredzētu portu ugunsmūrī:

Dodieties uz Aktivitātes ekrāna augšējā kreisajā stūrī un startējat ugunsmūra lietotni. Jums varētu būt nepieciešams pašiem instalēt ugunsmūra pārvaldnieku, ja jūs nevarat tādu atrast (piemēram, Firestarter vai GUFW).

Atveriet vai aizveriet portu jūsu tīkla pakalpojumam, atkarībā no tā, vai vēlaties ļaut cilvēkiem piekļūt tam vai nē. Tas ir atkarīgs no pakalpojuma, kuru portu vajadzēs izmainīt.

Saglabājiet vai lietojiet izmaiņas, sekojot jebkurām papildus instrukcijām, kas norādītas ugunsmūra rīkos.