Džim Kembel
jwcampbell@gmail.com
Korišćenje statičke IP adrese može da olakša obezbeđivanje nekih mrežnih usluga sa vašeg računara.

# Napravite vezu sa stalnom IP adresom

Većina mreža će sama da dodeli IP adresu i ostale detalje vašem računaru kada se priključite na mrežu. Ovi detalji mogu da se promene s vremena na vreme, ali vi ćete možda želeti da imate stalnu IP adresu za računar tako da znate uvek koja je njegova adresa (na primer, ako je to server datoteka).

Da date vašem računaru stalnu (statičku) IP adresu:

Kliknite na ikonicu mreže na gornjoj traci i izaberite Podešavanja mreže.

Izaberite mrežnu vezu sa spiska (Žičana ili Bežična) i kliknite Podesi.

Kliknite na jezičak IPv4 podešavanja i izmenite Način na Ručno.

Ako nikakvi podaci o vezi nisu navedeni na spisku Adrese, ili ako želite da podesite novu vezu, kliknite Dodaj.

Unesite podatke za IP adresu, Mrežnu masku, i Mrežni prolaz u odgovarajuća polja. Kako ćete ovo izabrati zavisiće od vašeg podešavanja mreže; postoje naročita pravila koja odlučuju koje IP adrese i mrežne maske su ispravne za datu mrežu.

Ako je neophodno, unesite adresu Servera naziva domena u polje DNS serveri. Ovo je IP adresa servera koji pretražuje nazive domena; većina mrežnih udruženja i internet dostavljača imaju posvećene DNS servere.

Kliknite Sačuvaj. Mrežna veza će sada imati stalnu IP adresu.