Μονό πάτημα για να ανοίξετε αρχεία, να εκτελέσετε ή να προβάλετε εκτελέσιμα αρχεία κειμένου και να ορίσετε τη συμπεριφορά απορριμμάτων.
Tiffany Antopolski
tiffany@antopolski.com
Shaun McCance
shaunm@gnome.org
Michael Hill
mdhillca@gmail.com
Sindhu S
sindhus@live.in
Δημήτρης Σπίγγος
dmtrs32@gmail.com 2012, 2013
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Προτιμήσεις συμπεριφοράς διαχειριστή αρχείων

Μπορείτε να ελέγξετε εάν πατάτε ή διπλοπατάτε αρχεία, πώς χειρίζονται εκτελέσιμα αρχεία κειμένου και τη συμπεριφορά των απορριμμάτων. Πατήστε αρχεία στην πάνω γραμμή, επιλέξτε προτιμήσεις και διαλέξτε την καρτέλα συμπεριφορά.

# Συμπεριφορά

## Πατήστε για να ανοίξετε στοιχεία

## Διπλοπατήστε για να ανοίξετε στοιχεία

Από προεπιλογή, το πάτημα επιλέγει αρχεία και το διπλοπάτημα τα ανοίγει. Μπορείτε να επιλέξετε να ανοίγετε αρχεία και φακέλους όταν τα πατάτε μια φορά. Όταν χρησιμοποιείτε κατάσταση μονού πατήματος, μπορείτε να κρατήσετε πατημένο το πλήκτρο Ctrl ενώ πατάτε για να επιλέξετε ένα ή περισσότερα αρχεία.

# Εκτελέσιμα αρχεία κειμένου

Ένα εκτελέσιμο αρχείο κειμένου είναι ένα αρχείο που περιέχει ένα πρόγραμμα που μπορείτε να τρέξετε (εκτελέσετε). Οι άδειες αρχείου πρέπει επίσης να επιτρέπουν το αρχείο να εκτελεστεί ως πρόγραμμα. Τα πιο κοινά είναι κέλυφος, Python και σενάρια Perl. Αυτά έχουν επεκτάσεις .sh, .py και .pl, αντίστοιχα.

Όταν ανοίγετε ένα εκτελέσιμο αρχείο κειμένου, μπορείτε να επιλέξτε από:

Τρέξιμο εκτελέσιμων αρχείων κειμένου όταν ανοιχτούν

Προβολή εκτελέσιμων αρχείων κειμένου όταν ανοιχτούν

Ερώτηση κάθε φορά

Εάν έχει επιλεγεί το Ερώτηση κάθε φορά, ένας διάλογος θα αναδυθεί ρωτώντας εάν επιθυμείτε να εκτελέσετε ή να προβάλετε το επιλεγμένο αρχείο κειμένου.

Τα εκτελέσιμα αρχεία κειμένου λέγονται επίσης σενάρια. Όλα τα σενάρια στον φάκελο ~/.local/share/nautilus/scripts θα εμφανιστούν στο μενού περιεχομένων για ένα αρχείο του υπομενού Σενάρια. Όταν ένα σενάριο εκτελείται από έναν τοπικό φάκελο, όλα τα επιλεγμένα αρχεία θα επικολληθούν στο σενάριο ως παράμετροι. Για να εκτελέσετε ένα σενάριο σε ένα αρχείο:

Περιηγηθείτε στον επιθυμητό φάκελο.

Επιλέξτε το επιθυμητό αρχείο.

Δεξιοπατήστε στο αρχείο για να ανοίξετε το μενού περιεχομένων και επιλέξτε το επιθυμητό σενάριο για εκτέλεση από το μενού Σενάρια.

Δεν θα περαστούν παράμετροι σε ένα σενάριο όταν εκτελείται από έναν απομακρυσμένο φάκελο όπως έναν φάκελο που εμφανίζει ιστό ή περιεχόμενο ftp.

# Προτιμήσεις απορριμμάτων του διαχειριστή αρχείων

# Απορρίμματα

## Ερώτηση πριν το άδειασμα των απορριμμάτων ή τη διαγραφή αρχείων

Αυτή η επιλογή επιλέγεται από προεπιλογή. Όταν αδειάζετε τα απορρίμματα, ένα μήνυμα θα εμφανιστεί επιβεβαιώνοντας ότι θα θέλατε να αδειάσετε τα απορρίμματα ή να διαγράψετε τα αρχεία.

## Συμπερίληψη μιας εντολής διαγραφής που παρακάμπτει τα απορρίμματα

Διαλέγοντας αυτήν την επιλογή θα προσθέσει ένα στοιχείο διαγραφής στο μενού που αναδύεται όταν δεξιοπατήσετε σε ένα στοιχείο στην εφαρμογή αρχεία.

Διαγράφοντας ένα στοιχείο με τη χρήση της επιλογής μενού διαγραφή παρακάμπτει τα απορρίμματα ολότελα. Το στοιχείο αφαιρείται από το σύστημα πλήρως. Δεν υπάρχει τρόπος ανάκτησης του διαγραμμένου στοιχείου.