Dokumentacijski projekt GNOME
gnome-doc-list@gnome.org
Odstranite vse datoteke in mape iz zunanjega trdega diska ali USB ključka s formatiranjem.

# Odstranitev vsega z odstranljivega diska

V primeru da imate odstranljiv disk kot je ključek USB ali zunanji trdi disk, boste morda želeli popolnoma odstraniti vse njegove datoteke in mape. To lahko storite s formatiranjem diska - to izbriše vse datoteke na disku in ga pusti praznega.

# Formatiranje odstranljivega diska

Odprite program Diskovna orodja iz pregleda Dejavnosti.

Izberite disk, ki ga želite izbrisati, s seznama Naprave shrambe.

Prepričajte se, da ste izbrali pravi disk! V primeru da izberete napačen disk, bodo vse datoteke na drugem disku izbrisane!

V odseku Nosilcu kliknite Odklopi nosilec. Nato kliknice Formatiraj nosilce.

V oknu, ki se pojavi, izberite Vrsto datotečnega sistema za disk.

V primeru da disk uporabljate tudi na sistemih Windows in Mac OS, izberite FAT. Če ga uporabljate le na Windows, je NTFS boljša možnost. Kratek opis vrste datotečnega sistema bo bil predstavljen kot oznaka.

Disk poimenujte in za začetek izbrisa podatkov kliknite Formatiraj.

Ko se je formatiranje končalo, disk varno odstranite. Sedaj bi moral biti prazen in pripravljen za ponovno uporabo.

# Formatiranje diska vaših datotek ne izbriše varno

Formatiranje diska ni popolnoma varen način izbrisa podatkov. Formatiran disk bo videti kot da na njem ni datotek, vendar je mogoče s posebnimi obnovitvenimi programi datoteke obnoviti. V primeru da želite datoteke varno izbrisati, uporabite pripomoček kot je shred.