Gnomov projekat dokumentacije
gnome-doc-list@gnome.org
Da podesite većinu žičanih mrežnih veza, sve što treba da uradite je da povežete mrežni kabal.

# Povežite se na žičanu mrežu

Da podesite većinu žičanih mrežnih veza, sve što treba da uradite je da priključite mrežni kabal. Ikonica mreže na gornjoj traci će da se zavrti ili da pulsira nekoliko sekundi i zatim će da se promeni u ikonicu „priključka“ kada ste povezani.

Ako do ovoga ne dođe, kao prvo uverite se da je vaš mrežni kabal priključen. Jedan kraj kabla treba biti priključen u pravougaonu mrežnu priključnicu na vašem računaru, drugi kraj treba biti priključen u prekidač, usmerivač, zidnu mrežnu priključnicu ili slično (u zavisnosti od mrežnog podešavanja koje imate). Ponekad, svetlo iza mrežnog porta će ukazati da je priključen i aktivan.

Ne možete da priključite jedan računar direktno u drugi mrežnim kablom (barem, ne bez nekih posebnih podešavanja). Da povežete dva računara, trebate oba da ih priključite u mrežni čvor, usmerivač ili prekidač.

Ako još uvek niste povezani, vaša mreža ne podržava samostalno podešavanje (DHCP). U tom slučaju moraćete da ga podesite ručno.