Shaun McCance
shaunm@gnome.org
Andre Klapper
ak-47@gmx.net
Alexandre Franke
afranke@gnome.org
Ekaterina Gerasimova
kittykat3756@gmail.com
Iemācieties, kā pamest savu lietotāja kontu, izrakstoties, mainot lietotājus u.t.t.

# Izrakstīties, izslēgt datoru vai pārslēgt lietotājus

Kad esiet pabeiguši lietot savu datoru, jūs varat to izslēgt, ieslēgt miega režīmu (lai ietaupītu enerģiju) vai atstāt to ieslēgtu un izrakstīties.

# Izrakstīties vai mainīt lietotājus

Lai ļautu citiem lietotājiem izmantot savu datoru, jūs varat vai izrakstīties, vai arī atstāt sevi ierakstītu un tikai pārslēgt lietotājus. Ja maināt lietotājus, visas jūsu lietotnes turpinās darbu un viss paliks, kur to atstājāt, kad atkal ierakstīsieties.

Lai Izrakstītos vai Mainītu lietotāju, spiediet sistēmas lietotāju augšējās joslas labajā pusē, spiediet uz sava vārda un izvēlieties atbilstošo opciju.

Ieraksti Izrakstīties un Mainītu lietotāju izvēlnē parādās tikai tad, ja uz sistēmas ir vairāk kā viens lietotāja konts.

Ieraksts Mainītu lietotāju izvēlnē parādās tikai tad, ja uz sistēmas ir vairāk kā viens lietotāja konts.

# Bloķēt ekrānu

Ja pametat savu datoru uz īsu brīdi, jums vajadzētu bloķēt savu ekrānu, lai liegtu citiem pieeju jūsu datnēm un ieslēgtajām lietotnēm. Atgriežoties paceliet ekrāna bloķēšanas aizkaru un ievadiet savu paroli, lai atkal pierakstītos. Ja nebloķējat savu ekrānu, tas automātiski bloķēsies pēc noteikta laika.

Lai bloķētu ekrānu, spiediet sistēmas izvēlni augšējās joslas labajā pusē un spiediet ekrāna bloķēšanas pogu apakšējā izvēlnē.

Kad ekrāns ir bloķēts, citi lietotāji var pierakstīties paši savā kontā, spiežot Ierakstīties kā cits lietotājs paroles logā. Jūs varat pārslēgties atpakaļ uz savu darbvirsmu, kad pārējie lietotāji ir beiguši darbu.

# Iesnaudināt

Lai taupītu jaudu, iesnaudiniet savu datoru, kad to nelietojiet. Ja lietojat klēpjdatoru, GNOME iesnaudinās datoru automātiski, kad ekrāns ir aizvērts. Iesnaudināšana saglabā datora stāvokli atmiņā un izslēdz lielāko daļu datora funkciju. Iesnaudināšanas laikā tiek izmatots ļoti maz jaudas.

Lai datoru iesnaudinātu manuāli, spiediet sistēmas izvēlni augšējās joslās labajā pusē un turiet piespiestu Alt taustiņu. Opcija Izslēgt mainīsies uz Iesnaudināt. Spiediet šo pogu.

# Izslēgt vai pārstartēt

Ja vēlaties izslēgt savu datoru pilnībā, vai veikt pilnu pārstartēšanu, spiediet sistēmas izvēlni augšējās joslas labajā pusē un izvēlieties izslēgšanas pogu izvēlnes apakšā. Parādīsies dialoglodziņš, kas piedāvās Pārstartēt vai Izslēgt.

Ja citi lietotāji ir pierakstījušies, jums var tikt liegta datora izslēgšana, jo tad citu lietotāju sesijas beigtos. Ja esat administratīvais lietotājs, jums var tikt jautāta parole, lai datoru izslēgtu.

Jūs varētu vēlēties izslēgt datoru, ja vēlaties to pārvietot un tam nav baterijas, vai arī ja baterija nespētu nodrošināt strāvu pietiekami ilgi. Turklāt izslēgts dators izmanto arī mazāk enerģijas nekā iesnaudināts.