GNOME dokumentációs projekt
gnome-doc-list@gnome.org
Shaun McCance
shaunm@gnome.org
Michael Hill
mdhillca@gmail.com
Fájlok keresése fájlnév és típus alapján. Keresések mentése későbbi felhasználásra.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011

# Fájlok keresése

Fájlokat nevük vagy típusuk alapján közvetlenül kereshet a fájlkezelőben. A gyakori kereséseket el is mentheti, és azok speciális mappákként fognak megjelenni a saját mappájában.

# Egyéb keresőalkalmazások

# Keresés

Nyissa meg a Fájlok alkalmazást a Tevékenységek áttekintésben.

Ha tudja, hogy melyik mappában vannak a keresett fájlok, akkor lépjen be az adott mappába.

Kattintson az eszköztár nagyító ikonjára, vagy nyomja meg a Ctrl F kombinációt.

Írjon be egy vagy több szót, amelyről tudja, hogy szerepel a fájl nevében. Ha például minden számlája nevében szerepel a „Számla” szó, akkor a számla szót írja be. Nyomja meg az Enter billentyűt. A keresés nem különbözteti meg a kis- és nagybetűket.

Szűkítheti a találatokat hely és fájltípus alapján.

Nyomja meg a Saját mappa gombot a találatok korlátozására a saját mappájára, vagy a Minden fájl gombot a mindenütt való kereséshez.

Nyomja meg a + gombot, és válasszon Fájltípust a legördülő listából a keresési eredmények fájltípus szerinti szűkítéséhez. Az x gombra kattintva eltávolíthatja ezt a beállítást, és bővítheti a találatok körét.

A keresési találatokat ugyanúgy megnyithatja, másolhatja, törölheti stb., mint bármely más mappa tartalmát a fájlkezelőben.

Kattintson újra az eszköztár nagyító gombjára a keresésből való kilépéshez, és a mappához való visszatéréshez.

Ha bizonyos kereséseket gyakran végez, akkor a gyors elérésük érdekében elmentheti azokat.

# Keresés mentése

Indítsa el a keresést a fentieknek megfelelően.

Amikor beállította a keresési paramétereket, kattintson a ⚙ fogaskerék gombra, és válassza a Keresés mentése másként menüpontot.

Nevezze el a keresést, és nyomja meg a Mentés gombot. Ha akarja, választhat másik mappát a keresés mentéséhez. Az adott mappa megjelenítésekor a mentett keresés narancssárga mappaikonként jelenik meg, amelyen egy nagyító ikon van.

Ha a keresésre már nincs szüksége, akkor a törléséhez egyszerűen csak törölje azt, ahogy egy fájlt törölne. A mentett keresés törlésekor a keresésre illeszkedő fájlok nem kerülnek törlésre.