Shaun McCance
shaunm@gnome.org
Andre Klapper
ak-47@gmx.net
Alexandre Franke
afranke@gnome.org
Ekaterina Gerasimova
kittykat3756@gmail.com
A felhasználói fiók elhagyása kijelentkezéssel, felhasználóváltással stb.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011

# Log out, power off or switch users

Miután befejezte számítógépének használatát, kikapcsolhatja, felfüggesztheti (energiatakarékossági okból) vagy a kijelentkezés után bekapcsolva is hagyhatja.

# Kijelentkezés vagy felhasználóváltás

Hogy más felhasználók is használhassák számítógépét, kijelentkezhet, vagy bejelentkezve maradhat és megváltoztathatja a felhasználót. Ha felhasználót vált, akkor minden alkalmazása továbbra is futni fog, és a következő bejelentkezéskor minden ugyanott lesz, ahol hagyta.

A Kijelentkezéshez vagy Felhasználóváltáshoz kattintson a rendszer menüre a felső sáv jobb oldalán, kattintson a nevére, és válassza ki a megfelelő lehetőséget.

A Kijelentkezés és Felhasználóváltás bejegyzések csak akkor jelennek meg a menüben, ha a rendszeren több felhasználói fiók is van.

A Felhasználóváltás bejegyzés csak akkor jelenik meg a menüben, ha a rendszeren több felhasználói fiók is van.

# Képernyő zárolása

Ha számítógépét elhagyja egy rövid időre, akkor zárolja a képernyőt. Ezzel megakadályozhatja, hogy mások hozzáférjenek fájljaihoz vagy alkalmazásokat futtassanak. Amikor visszatér, emelje fel a zároló képernyő függönyét, és adja meg jelszavát a bejelentkezéshez. Ha nem zárolja képernyőjét, akkor az egy idő után automatikusan megtörténik.

A képernyő zárolásához kattintson a rendszer menüre a felső sáv jobb oldalán, és válassza a Képernyő zárolása menüpontot a menü alján.

Amikor képernyője zárolva van, más felhasználók bejelentkezhetnek a saját fiókjukba a jelszó képernyőn a Bejelentkezés más felhasználóként gombra kattintva. Amikor végeztek, visszaválthat a saját munkamenetére.

# Felfüggesztés

Energiatakarékossági okból függessze fel számítógépét, ha nem használja azt. Ha laptopot használ, akkor a GNOME automatikusan felfüggeszti a számítógépét, amikor lecsukja a fedelet. Ez elmenti a munkamenet állapotát a számítógép memóriájába, és kikapcsolja a számítógép legtöbb funkcióját. A felfüggesztés alatt a számítógép kis mennyiségű áramot használ.

A számítógép saját kezűleg történő felfüggesztéséhez kattintson a rendszer menüre a felső sáv jobb oldalán, és tartsa lenyomva az Alt billentyűt. A Kikapcsolás menüpont átváltozik Felfüggesztéssé. Válassza ezt a menüpontot.

# Kikapcsolás vagy újraindítás

Ha teljesen ki szeretné kapcsolni számítógépét, vagy újra szeretné indítani, kattintson a rendszer menüre a felső sáv jobb oldalán, válassza a Kikapcsolás menüpontot a menü alján. Megjelenik egy ablak, amely felkínálja az Újraindítást vagy a Kikapcsolást.

Ha más felhasználók is be vannak jelentkezve, akkor nem biztos, hogy ki tudja kapcsolni vagy újra tudja indítani a számítógépet, mert ez befejezné az ő munkameneteiket is. Ha rendelkezik rendszergazdai jogosultságokkal, akkor a rendszer bekérheti a jelszavát a leállításhoz.

A számítógép kikapcsolására akkor lehet szükség, ha át szeretné helyezni, de nincs akkumulátora, vagy az gyenge vagy már nem képes töltés tárolására. A kikapcsolt számítógép a felfüggesztettel szemben nem használ energiát.