Како да проверите вашег миша ако не ради.
Фил Бул
philbull@gmail.com
Шон Мек Кенс
shaunm@gnome.org

# Показивач миша се не помера

# Проверите да ли је миш прикључен

Ако имате миша са каблом, проверите да ли је чврсто прикључен на ваш рачунар.

Ако је то УСБ миш (са правоугаоним прикључком), покушајте да га прикључите на другу УСБ прикључницу. Ако је то ПС/2 миш (са малим, округлим прикључком са шест ножица), уверите са да је прикључен у зелену прикључницу миша уместо у љубичасту прикључницу тастатуре. Мораћете поново да покренете рачунар ако није био прикључен.

# Проверите да ли ваш рачунар препознаје миша

Отворите програм Терминал из прегледа Активности.

У прозору терминала, упишите xsetpointer -l | grep Pointer, тачно као што пише овде, и притисните Унеси.

Појавиће се кратак списак уређаја миша. Проверите да ли барем у једном од ових редова пише [XExtensionPointer], и да ли се поред неке од ставки [XExtensionPointer] налази назив миша са леве стране.

Ако ниједна ставка не садржи назив миша за којим следи [XExtensionPointer], онда ваш рачунар није препознао миша. Ако ставка постоји, ваш рачунар га препознаје. У том случају треба да проверите да је миш прикључен и у радном стању.

Ако ваш миш има серијски (RS-232) прикључак, мораћете да извршите неке додатне кораке да би прорадио. Кораци могу да зависе од марке и модела вашег миша.

Може бити сложено исправити проблеме са откривањем миша. Затражите подршку од ваше дистрибуције или продавца ако сматрате да ваш миш није откривен на прави начин.

# Проверите да ли миш заправо ради

Прикључите миша на неки други рачунар и видите да ли ради.

Ако је миш оптички или ласер миш, са доње стране би требало да видите светлосни зрак када га упалите. Ако нема светла, проверите да ли је упаљен. Ако јесте а још увек нема светла, највероватније да је миш покварен.

# Проверите бежични миш

Уверите се да је миш упаљен. На доњој страни миша често се налази прекидач за потпуно гашење миша, тако да можете да га премештате с места на место а да га не будите стално.

Ако користите блутут миша, уверите се да сте упарили миша са вашим рачунаром. Погледајте .

Кликните на дугме и видите да ли се показивач миша помера. Неки бежични мишеви се успављују да би сачували енергију, тако да неће одговарати све док не кликнете на дугме. Погледајте .

Проверите да ли је батерија миша напуњена.

Уверите се да је пријемник чврсто прикључен на рачунар.

Ако ваш миш и пријемник могу да раде на различитим радио каналима, уверите се да су подешени на исти канал.

Мораћете да притиснете тастер на мишу, пријемнику или на обома да успоставите везу. Упутство вашег миша може да садржи више детаља ако је ово случај.

Већина РФ (радио) бежичних мишева треба одмах да проради када их прикључите на ваш рачунар. Ако имате блутут или ИР (инфрацрвени) бежични миш, мораћете да извршите неке додатне кораке да би прорадили. Кораци могу да зависе од марке и модела вашег миша.