Alguns consells sobre on emmagatzemar les còpies de seguretat i quin tipus de dispositiu d'emmagatzemament hauríeu d'utilitzar.

# c

Projecte de documentació del GNOME
gnome-doc-list@gnome.org
Tiffany Antopolski
tiffany.antopolski@gmail.com
David Aguilera
david.aguilera.moncusi@gmail.com 2011

# On emmagatzemar una còpia de seguretat

Hauríeu de desar les còpies de seguretat dels fitxers a algun lloc separat del vostre ordinador, per exemple un disc dur extern. D'aquesta manera, si l'ordinador es trenca, la còpia de seguretat continuarà intacta. Per tal d'assolir la màxima seguretat, no hauríeu de desar la còpia de seguretat al mateix edifici on hi ha el vostre ordinador. En cas d'incendi o robatori, perdríeu les dues còpies de les vostres dades si les teniu al mateix lloc.

És important escollir un suport per a les còpies de seguretat adequat. El suport que escolliu ha de tenir prou espai per emmagatzemar tots els fitxers que vulgueu assegurar.

# Opcions d'emmagatzemament local i remot

Un llapis USB (capacitat baixa)

Un disc dur intern (capacitat alta)

Un disc dur intern (normalment, capacitat alta)

Una unitat en xarxa (alta capacitat)

Un servidor de fitxers o de còpies de seguretat (capacitat alta)

CD o DVD gravables (capacitat baixa o mitjana)

Un servei de còpies de seguretat en línia (com l'Amazon S3 o l'Ubuntu One; la capacitat depèn del preu)

Algunes d'aquestes opcions tenen prou capacitat com per permetre-us fer una còpia de seguretat d'absolutament tots els fitxers del sistema, també coneguda com a còpia de seguretat del sistema complet.