Skatiet datņu pamatinformāciju, iestatiet atļaujas un izvēlēties noklusējuma lietotni.
Tiffany Antopolski
tiffany@antopolski.com
Shaun McCance
shaunm@gnome.org

# Datņu īpašības

Lai apskatītu informāciju par datni vai mapi, labais peles klikšķis un izvēlieties Īpašības. Jūs varat arī izvēlēties datni un piespiest Alt Enter.

Datņu īpašību logs rāda tādu informāciju kā datnes tips, izmērs, pēdējais rediģēšanas datums. Ja bieži vajadzīga šī informācija, jūs varat iestatīt, ka tā ir redzama saraksta skata kolonnā vai ikonu parakstos.

Pamata cilnē dotā informācija ir redzama zemāk. Tur ir arī Atļaujas un Atvērt ar cilnes. Dažiem datņu veidiem, piemēram, attēliem un video, būs papildu cilne ar informāciju par ilgumu, dimensijām un kodeku.

# Pamata īpašības

## Nosaukums

Jūs varat pārsaukt datni, mainot šo lauku. Jūs varat pārsaukt šo datni arī ārpus īpašību loga. Skatiet .

## Tips

Tas palīdzēs jums noteikt datnes tipu, piemēram, vai tas ir PDF dokuments vai JPEG attēls. Datnes tips nosaka, kādas lietotnes var atvērt šo datni. Piemēram, jūs nevarat atvērt bildi ar mūzikas atskaņotāju. Skatiet , lai uzzinātu vairāk.

Datņu MIME tips ir parādīts iekavās. MIME tips ir standarta veids, kā datoros norāda datņu tipu.

## Saturs

Šis lauks ir redzams, ja pārlūkojat mapes īpašību logu. Tas ļauj redzēt mapē esošo vienumu skaitu. Ja mape satur citas mapes, katra mape tiek uzskatītas par vienu vienumu, pat ja tā satur vairākus citus vienumus. Katra datne arī tiek uzskatīta par vienu vienumu. Ja mape ir tukša, satura lodziņā būs norādīts nekas.

## Izmērs

Šis lauks tiek parādīts, ja apskatāt datni (nevis mapi). Datnes izmērs norāda, cik lielu vietu cietajā diskā tā aizņem. Datnes izmērs ir arī rādītājs, cik ilgi datni vajadzēs lejupielādēt vai aizsūtīt pa e-pastu (lielākas datnes ilgāk tiek sūtītas/saņemtas).

Izmērs var būt norādīts baitos, KB, MB vai GB. Trīs pēdējos gadījumos izmērs iekavās arī būs dots baitos. Tehniski, 1KB ir 1024 baiti, 1MB ir 1024 KB utt.

## Atrašanās vieta

Katras datnes atrašanās vieta jūsu datorā tiek uzdota ar tā absolūto ceļu. Tā ir datnes unikālā “adrese” jūsu datorā, kas ir veidota no mapju saraksta, kuras jums būtu jāatver, lai piekļūtu datnei. Piemēram, ja Juris datni ir nosaucis par Kopsavilkums.pdf savā Mājas mapē, tā atrašanās vieta varētu būt /mājas/juris/Kopsavilkums.pdf.

## Sējums

Datņu sistēma vai ierīce, kurā glabājas datne. Tas parāda, kur fiziski glabājas datne, piemēram, vai tā ir cietajā diskā, CD vai tīkla koplietojumā, vai datņu serverī. Cietais disks var būt sadalīts vairākos diska nodalījumos; nodalījums būs parādīts zem sējuma.

## Brīvā vieta

Tas tiek parādīts tikai mapēm. Tas parāda brīvās vietas lielumu diskā, kurā atrodas mape. Tas noder, lai pārbaudītu, vai disks nav pilns.

## Izmantots

Datums un laiks, kad datne pēdējo reizi ir atvērta

## Mainīts

Datums un laiks, kad datne pēdējo reizi ir mainīta un saglabāta.