GNOME dokumentācijas projekts
gnome-doc-list@gnome.org
Natalia Ruz Leiva
nruz@alumnos.inf.utfsm.cl
Michael Hill
mdhillca@gmail.com
Pārbaudiet, vai jūsu cietajam diskam nav problēmu, lai pārliecinātos, ka ar to viss ir kārtībā.

# Pārbaudiet, vai jūsu cietajam diskam nav problēmu

# Pārbaudiet cieto disku

Cietajam diskam ir iebūvēts tā veselības pārbaudīšanas instruments - SMART (Self-Monitoring, Analysis, and Reporting Technology), kas pastāvīgi pārbauda diska iespējamās problēmas. SMART arī brīdina, ja diskam iespējama avārija, palīdzot novērst svarīgu datu zaudēšanu.

Kaut arī SMART darbojas automātiski, jūs varat pārbaudīt diska veselību, palaižot Disku lietotni:

## Pārbaudiet jūsu diska veselību, izmantojot “Disku” lietotni

Atveriet Disku lietotni no Aktivitāšu pārskata.

Izvēlieties disku, kuru vēlaties pārbaudīt no Krātuves ierīces saraksta. Diska informācija un status parādīsies zem Dzinis.

SMART Status vajadzētu paziņot "Disks ir veselīgs".

Spiediet SMART Dati pogu, lai apskatītu vairāk informācijas par ierīci, vai lai palaistu paštestēšanu.

# Ko darīt, ja disks nav veselīgs?

Pat ja SMART Status parāda, ka disks nav veselīgs, trauksmei varētu nebūt pamata. Tomēr būtu vēlams sagatavot rezerves kopiju, lai novērstu datu zaudēšanu.

Ja statuss paziņo "Pre-fail", tad disks joprojām ir samērā veselīgs, bet ir atklātas nolietošanās pazīmes, kas nozīmē, ka var rasties kļūda tuvākajā nākotnē. Ja cietais disks (vai dators) ir vairākus gadus vecs, jums ir lielāka iespēja redzēt šo ziņojumu vismaz dažās veselības pārbaudēs. Jums regulāri vajadzētu veidot rezerves kopijas svarīgajām datnēm un periodiski pārbaudīt diska statusu, lai pārliecinātos vai nekļūst sliktāk.

Ja stāvoklis pasliktinās,ieteicams aiznest datoru/cieto disku profesionālim pilnīgākai diagnostikai vai remontam.