Šon Mek Kens
shaunm@gnome.org
Andre Klaper
ak-47@gmx.net
Aleksandre Franke
afranke@gnome.org
Ekaterina Gerasimova
kittykat3756@gmail.com
Saznajte kako da napustite vaš korisnički nalog, odjavljivanjem, promenom korisnika, i tako dalje.

# Log out, power off or switch users

Kada završite sa korišćenjem računara, možete da ga ugasite, obustavite (zarad čuvanja energije), ili da ga ostavite upaljenim i da se odjavite.

# Odjavljivanje ili promena korisnika

Ako želite da ostavite vaš računar drugim korisnicima na korišćenje, možete ili da se odjavite, ili da ostanete prijavljeni a samo da promenite korisnika. Ako promenite korisnika, svi vaši programi će nastaviti da rade, i sve će biti na istom mestu kada se ponovo prijavite.

Da se Odjavite ili da Promenite korisnika, kliknite na sistemski izbornik na desnoj strani gornje trake, kliknite na vaše ime i izaberite odgovarajuću mogućnost.

Stavke Odjavi me i Promeni korisnika su prikazane u izborniku samo ako imate više od jednog korisničkog naloga na vašem računaru.

Stavka Promeni korisnika je prikazana u izborniku samo ako imate više od jednog korisničkog naloga na vašem računaru.

# Zaključavanje ekrana

Ako ostavite vaš računar na kratko, trebali biste da zaključate ekran kako biste sprečili druge da pristupe vašim datotekama ili da pokrenu programe. Kada se vratite, izdignite zastor ekrana zaključavanja i unesite vašu lozinku da se ponovo prijavite. Ako ne zaključate vaš ekran, on će se sam zaključati nakon određenog vremena.

Da zaključate ekran, pritisnite sistemski izbornik na desnoj strani gornje trake i pritisnite dugme „zaključaj ekran“ na dnu izbornika.

Kada je zaključan vaš ekran, drugi korisnici mogu da se prijave na svoje lične naloge tako što će na ekranu za lozinku kliknuti na Prijavite se kao drugi korisnik. Vi ćete moći da se vratite vašem okruženju kada oni završe.

# Obustavljanje

Da sačuvate energiju, obustavite vaš računar kada ga ne koristite. Ako koristite prenosni računar, Gnom samostalno obustavlja vaš računar kada spustite poklopac. Ovo čuva vaše stanje u memoriju računara i gasi većinu funkcija računara. Vrlo mala količina napajanja se još uvek koristi za vreme obustavljanja.

Da ručno obustavite rad vašeg računara, kliknite na sistemski izbornik na gornjoj traci i držite pritisnutim taster Alt. Dugme „Isključi“ računar će se promeniti u „Obustavi“. Pritisnite dugme.

# Gašenje ili ponovno pokretanje

Ako želite da trajno ugasite vaš računar, ili da ga ponovo pokrenete, kliknite na sistemski izbornik na desnoj strani gornje trake i pritisnite dugme „Isključi“ pri dnu izbornika. Otvoriće se prozorče na kome ćete moći da izaberete Ponovo pokreni ili Ugasi.

Ako su prijavljeni još neki korisnici, neće vam biti dopušteno da ugasite ili da ponovo pokrenete računar, jer bi to okončalo njihove sesije. Ako ste administrator, biće vam zatražena lozinka da biste mogli da ugasite računar.

Možda ćete poželeti da ugasite vaš računar ako želite da ga premestite a nemate bateriju, ili je prazna ili ne obezbeđuje dovoljno napajanja. Isključeni računar takođe koristi manje napajanja nego kada je obustavljen.