Sodelavci wiki dokumentacije Ubuntu
Phil Bull
philbull@gmail.com
Nekateri gonilniki naprav ne delujejo dobro z določenimi brezžičnimi karticami, zato boste morda morali najti boljšega.

# Odpravljanje težav z brezžičnimi omrežji

Prepričajte se, da so nameščeni delujoči gonilniki naprave

Pri tem koraku lahko preverite, če lahko gonilnike naprav za brezžično kartico spravite k delovanju. Gonilnik naprave je program, ki računalniku pove kako spraviti napravo strojne opreme k delovanju. Tudi če računalnik prepozna brezžično kartico, morda nima gonilnikov, ki delujejo zelo dobro. Morda boste lahko našli druge gonilnike za brezžično kartico, ki delujejo. Poskusite nekaj od možnosti spodaj:

Preverite, če je vaša brezžična kartica na seznamu podprtih naprav

Večina distribucij Linux ima seznam brezžičnih naprav, ki jih podpirajo. Včasih ti seznami zagotavljajo dodatne podatke kako zagotoviti, da gonilniki za določene brezžične kartice delujejo pravilno. Pojdite na seznam za svojo distribucijo (na primer Ubuntu, Fedora ali openSuSE) in si oglejte, če je proizvajalec in model brezžičnega gonilnika izpisan. Morda boste morali uporabiti te podatke, da bi brezžične spravili gonilnike k delovanju.

Iskanje omejenih (binarnih) gonilnikov

Veliko distribucij Linux vsebuje le gonilnike, ki so prosti in odprtokodni. To se zgodi, ker ne morejo distribuirati gonilnikov, ki so lastniški ali zaprtokodni. Če je pravi gonilnik za vašo brezžično kartico na voljo le v neprosti ali "le-binarni" različici, morda privzeto ne bo nameščen. V tem primeru si oglejte spletišče proizvajalca brezžične kartice in preverite, če imajo gonilnike Linux.

Nekatere distribucije Linux imajo orodje, ki lahko za vas prejme omejene gonilnike. Če vaša distribucija vsebuje to orodje, ga uporabite. Morda lahko za vas najde brezžične kartice.

Uporaba gonilnikov Windows za vašo kartico

V splošnem gonilnika zasnovanega za določen operacijski sistem (kot je na primer Windows) ne morete uporabiti na drugem operacijskem sistemu (kot je na primer Linux). To se zgodi zato, ker imajo različen način upravljanja naprav. Za brezžične kartice lahko namestite plast združljivosti NDISwrapper, ki vam omogoča uporabo nekaterih gonilnikov Windows na Linuxu. To je uporabno, ker imajo brezžične kartice skoraj vedno na voljo gonilnike Windows, gonilniki Linux pa včasih niso na voljo. Več o tem kako uporabiti NDISwrapper lahko izveste tukaj. Vedite, da z NDISwrapper ne morete uporabiti vseh brezžičnih gonilnikov.

Če nobena od teh možnosti ne deluje, boste morda želeli preizkusiti drugo brezžično kartico za ogled, če jo lahko spravite k delovanju. Brezžične kartice USB so precej poceni in jih lahko vklopite v katerikoli računalnik. Preden brezžično kartico kupite, preverite da je združljiva z vašo distribucijo Linux.