Šon Mek Kens
shaunm@gnome.org 2012
Fil Bul
philbull@gmail.com
Majkl Hil
mdhillca@gmail.com
Ekaterina Gerasimova
kittykat3756@gmail.com
Pritisnite i držite levi taster miša da izvršite desni klik.

# Simulirajte desni klik miša

Možete da izvršite desni klik držeći pritisnut levi taster miša. Ovo je korisno ako nalazite da vam je teško da pomerate vaše prste zasebno na jednoj ruci, ili ako vaš pokazivački uređaj ima samo jedno dugme.

Otvorite pregled Aktivnosti i počnite da kucate Univerzalni pristup.

Kliknite na Univerzalni pristup da otvorite panel.

Pritisnite Pomoć pri kliku u odeljku Ukazivanje i klikanje.

Prebacite Simulaciju sekundarnog klika na UKLJ..

Možete da izmenite koliko dugo morate da držite pritisnut levi taster miša pre nego što bude zabeležen kao desni klik tako što ćete izmeniti Kašnjenje prihvatanja.

Da izvršite desni klik sa simuliranim desnim klikom, zadržite pritisnutim levi taster miša kada želite da izvršite desni klik, zatim otpustite. Pokazivač će biti obojen plavom bojom kako budete držali pritisnutim levi taster miša. Kada bude u potpunosti obojen u plavo, otpustite taster miša da izvršite desni klik.

Neki posebni pokazivači, kao oni za promenu veličine, ne menjaju boje. Još uvek možete da koristite simulirani sekundarni klik kao uobičajeni, čak i ako ne vidite nikakvu promenu na pokazivaču.

Ako koristite Tastere miša, ovo vam takođe omogućava da izvršite desni klik držeći pritisnutim taster 5 na tastaturi.

U pregledu Aktivnosti, uvek ste u mogućnosti da zadržite pritisak da biste izvršili desni klik, čak i ako je ova funkcija isključena. Dugi pritisci rade malo drugačije u pregledu: ne morate da otpuštate taster da biste izvršili desni klik.