Pode que non teña instalados os códecs axeitados, ou que o reprodutor sexa dunha rexión incorrecta.
Proxecto de documentación de GNOME
gnome-doc-list@gnome.org
Fran Dieguez
frandieguez@gnome.org 2011-2013.

# Por que non se reproducen os DVD?

Se inserta un DVD no seu computador e non se reproduce, pode ser que non teña os codecs de DVD correctos instalados, ou o DVD sexa dunha rexión diferente.

# Instalar os códecs correctos para a reprodución de DVD

Para reproducir DVD debe ter instalados os codecs axeitados. Un códec é un aplicativo que permite a outro ler formatos de vídeo e son. Se tenta reproducir un DVD e non ten instaldos os códecs axeitados, o reprodutor de filmes que está usando debería informarlle disto e ofrecerlle instalalos por vostede. Se isto non acontece, debe instalar os códecs de forma manual - solicite axuda sobre como facer isto usando os foros de asistencia da súa distribución de Linux ou mediante outra forma. Os paquetes de software que probabelmente necesita son gstreamer0.10-plugins-augly e libdvd0.

Pode mercar un decodificador de DVD comercial que xestione a protección de copia desde Fluendo. Funciona baixo Linux e o seu uso debería ser legar en tódolos países.

# Comprobando a rexión dun DVD

Os DVD teñen un código de rexión, que lle di en que rexión do mundo está permitido reproducir o DVD. Se a rexión do seu reproductor de DVD do seu computador non coincide coa rexión do DVD que tenta reproducir non poderá reproducir o DVD. Por exemplo, se ten un reprodutor de DVD da rexión 1 só poderá reproducir DVDs de América do Norte.

Para cambiar a rexión de DVD do seu reprodutor de DVD do seu computador use regionset.