Ορίστε την προεπιλεγμένη προβολή, ταξονομήστε τη σειρά και εστιάστε τα επίπεδα για τον διαχειριστή αρχείων.
Tiffany Antopolski
tiffany.antopolski@gmail.com
Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Δημήτρης Σπίγγος
dmtrs32@gmail.com 2012, 2013
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Προτιμήσεις προβολών στα Αρχεία

Μπορείτε να αλλάξετε την προεπιλεγμένη προβολή για νέους φακέλους, πώς τα αρχεία και οι φάκελοι ταξινομούνται από προεπιλογή, το επίπεδο εστίασης για το εικονίδιο και συμπαγείς προβολές και εάν τα αρχεία εμφανίζονται στο δένδρο της πλευρικής στήλης. Επιλέξτε Αρχεία Προτιμήσεις στην πάνω γραμμή ενώ τα Αρχεία είναι ανοικτά και επιλέξτε την καρτέλα Προβολές.

# Προεπιλεγμένη προβολή

## Προβολή νέων φακέλων με χρήση

Από προεπιλογή, οι νέοι φάκελοι εμφανίζονται σε προβολή εικονιδίων. Αν προτιμάτε την προβολή λίστας, μπορείτε να την ορίσετε εδώ ως την προεπιλογή. Εναλλακτικά, μπορείτε να επιλέξτε μια διαφορετική προβολή για κάθε φάκελο καθώς περιηγείστε πατώντας το κουμπί Προβολή στοιχείων ως λίστα ή Προβολή στοιχείων ως πλέγμα εικονιδίων στην εργαλειοθήκη.

## Ταξινόμηση στοιχείων

Μπορείτε να αλλάξετε την προεπιλεγμένη σειρά ταξινόμησης που χρησιμοποιείται σε φακέλους χρησιμοποιώντας την πτυσσόμενη λίστα Διάταξη στοιχείων στις προτιμήσεις για ταξινόμηση κατ' όνομα, μέγεθος αρχείου, τύπο αρχείου, ημερομηνία τελευταίας τροποποίησης, ημερομηνία τελευταίας πρόσβασης, ή ημερομηνία απόρριψης.

Μπορείτε να αλλάξετε την ταξινόμηση των αρχείων σε έναν μεμονωμένο φάκελο πατώντας το κουμπί Επιλογές προβολής στην εργαλειοθήκη και επιλέγοντας κατ' όνομα, κατά μέγεθος, κατά τύπο ή κατά ημερομηνία τροποποίησης, ή πατώντας τις κεφαλίδες της στήλης λίστας στην προβολή λίστας. Αυτό το μενού επηρεάζει μόνο τον τρέχοντα φάκελο.

## Ταξινόμηση φακέλων πριν από αρχεία

Από προεπιλογή, ο διαχειριστής αρχείων δεν εμφανίζει πια όλους τους φακέλους πριν από τα αρχεία. Για να δείτε όλους τους φακέλους καταχωρισμένους πριν τα αρχεία, ενεργοποιήστε αυτήν την επιλογή.

## Εμφάνιση κρυφών αρχείων και αντιγράφων ασφαλείας

Ο διαχειριστής αρχείων δεν εμφανίζει κρυφά αρχεία και φακέλους από προεπιλογή. Μπορείτε πάντα να εμφανίσετε τα κρυφά αρχεία επιλέγοντας αυτήν την επιλογή.

Μπορείτε επίσης να εμφανίσετε τα κρυφά αρχεία σε ένα μεμονωμένο παράθυρο επιλέγοντας Εμφάνιση κρυφών αρχείων, από το μενού Επιλογές προβολής στην εργαλειοθήκη.

# Προεπιλογές προβολής εικονιδίων

## Προεπιλεγμένο επίπεδο εστίασης

Μπορείτε να κάνετε τα εικονίδια και το κείμενο μεγαλύτερο από προεπιλογή στην προβολή εικονιδίων χρησιμοποιώντας αυτήν την επιλογή. Μπορείτε επίσης να αλλάξετε αυτήν τη ρύθμιση σε έναν μεμονωμένο φάκελο πατώντας το κουμπί Επιλογές προβολής στην εργαλειοθήκη και επιλέγοντας Μεγέθυνση, Σμίκρυνση, ή Κανονικό μέγεθος. Εάν χρησιμοποιείτε συχνά ένα μεγαλύτερο ή μικρότερο επίπεδο εστίασης, μπορείτε να ορίσετε την προεπιλογή με αυτήν την επιλογή.

Στην προβολή εικονιδίων, εμφανίζονται περισσότεροι ή λιγότεροι τίτλοι με βάση το επίπεδο εστίασης.

# Προεπιλογές προβολής λίστας

## Προεπιλεγμένο επίπεδο εστίασης

Μπορείτε να κάνετε τα εικονίδια και το κείμενο μεγαλύτερα ή μικρότερα στην προβολή λίστας χρησιμοποιώντας αυτήν την επιλογή. Μπορείτε επίσης να το κάνετε σε έναν μεμονωμένο φάκελο πατώντας το κουμπί Επιλογές προβολής στην εργαλειοθήκη και επιλέγοντας Μεγέθυνση, Σμίκρυνση, ή Κανονικό μέγεθος.