Neļaut citām personām izmantot jūsu datoru, kad dodaties prom.
Shaun McCance
shaunm@gnome.org
Michael Hill
mdhillca@gmail.com
Jim Campbell
jwcampbell@gmail.com 2013

# Automātiski bloķēt ekrānu

Kad atstājiet savu datoru, jums vajadzētu bloķēt ekrānu, lai neļautu citiem cilvēkiem strādāt ar jūsu datoru un piekļūt jūsu datnēm. Ja dažkārt aizmirstat bloķēt savu ekrānu, jūs varētu vēlēties automātiski bloķēt sava datora ekrānu pēc noteikta laika. Tas palīdz turēt datoru drošībā arī tad, kad to neizmantojat.

Kad ekrāns ir bloķēts, jūsu lietotnes un sistēmas procesi turpinās darboties, bet jums vajadzēs ievadīt paroli, lai to turpinātu izmantot.

# Lai iestatītu laiku, pirms ekrāns tiek bloķēts:

Atveriet aktivitāšu pārskatu un sāciet rakstīt Privātums.

Spiediet Privātums, lai atvērtu paneli.

Izvēlieties Ekrāna bloķēšana.

Pārliecinieties, ka ir ieslēgta Automātiskā ekrāna bloķēšana, tad izvēlieties laiku no izkrītošā saraksta.

Lai bloķēšanas ekrāns drīkstētu rādīt paziņojumus, pārslēdziet Rādīt paziņojumus uz |.

Spiediet Aizvērt.

Kad ekrāns ir bloķēts un vēlaties to atbloķēt, spiediet Esc, vai velciet no ekrāna apakšas ar peli. Tad ievadiet savu paroli un spiediet Enter vai Atbloķēt.