Προβολή και επεξεργασία αρχείων σε έναν άλλο υπολογιστή μέσα από FTP, SSH, συμμετοχές Windows ή WebDAV.
Shaun McCance
shaunm@gnome.org
Michael Hill
mdhillca@gmail.com
Δημήτρης Σπίγγος
dmtrs32@gmail.com 2012, 2013
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Περιήγηση αρχείων σε έναν εξυπηρετητή ή σε κοινόχρηστο δίκτυο

Μπορείτε να συνδεθείτε με έναν εξυπηρετητή ή κοινόχρηστο δίκτυο για να περιηγηθείτε και να προβάλετε τα αρχεία σε αυτόν τον εξυπηρετητή, ακριβώς όπως εάν ήταν στον δικό σας υπολογιστή. Αυτός είναι ένας βολικός τρόπος να λάβετε ή να στείλετε αρχεία στο διαδίκτυο, ή να μοιραστείτε αρχεία με άλλα άτομα στο τοπικό σας δίκτυο.

Για να περιηγηθείτε αρχεία στο δίκτυο, ανοίξτε την εφαρμογή αρχεία από την επισκόπηση ενέργειες και πατήστε περιήγηση δικτύου στην πλευρική στήλη. Ο διαχειριστής αρχείων θα βρει κάθε υπολογιστή στο τοπικό σας δίκτυο που διαφημίζει την ικανότητά του να εξυπηρετεί αρχεία. Εάν θέλετε να συνδεθείτε με έναν εξυπηρετητή στο διαδίκτυο, ή εάν δεν βλέπετε τον υπολογιστή που αναζητάτε, μπορείτε χειροκίνητα να συνδεθείτε με έναν εξυπηρετητή πληκτρολογώντας στη διεύθυνση διαδικτύου/δικτύου του.

# Σύνδεση σ' έναν εξυπηρετητή αρχείων

Στον διαχειριστή αρχείων, πατήστε αρχεία στην πάνω γραμμή και επιλέξτε σύνδεση με τον εξυπηρετητή από το μενού εφαρμογών.

Εισάγετε τη διεύθυνση του εξυπηρετητή, στην μορφή ενός URL. Λεπτομέρειες για υποστηριζόμενους URLs καταχωρίζονται παρακάτω.

Εάν έχετε συνδεθεί με τον εξυπηρετητή πριν, μπορείτε να πατήσετε σε αυτόν στη λίστα πρόσφατοι εξυπηρετητές.

Πατήστε σύνδεση. Ένα νέο παράθυρο θα ανοίξει εμφανίζοντας σας τα αρχεία στον εξυπηρετητή. Μπορείτε να περιηγηθείτε τα αρχεία όπως θα κάνατε για τα αρχεία στον δικό σας υπολογιστή. Ο εξυπηρετητής θα προστεθεί επίσης στην πλευρική στήλη, έτσι ώστε να μπορείτε να την προσπελάσετε γρήγορα στο μέλλον

# Συγγραφή URLs

Ένα URL, ή ενιαίος εντοπιστής πόρου, είναι μια μορφή διεύθυνσης που αναφέρεται σε μια τοποθεσία ή αρχείο στο δίκτυο. Η διεύθυνση μορφοποιείται όπως αυτή:

scheme://servername.example.com/folder

Το σχήμα καθορίζει το πρωτόκολλο ή τύπο του εξυπηρετητή. Το τμήμα example.com της διεύθυνσης λέγεται το όνομα τομέα. Αν ένα όνομα χρήστη απαιτείται, εισάγεται πριν το όνομα του εξυπηρετητή:

scheme://username@servername.example.com/folder

Μερικά σχήματα απαιτούν ο αριθμός θύρας να καθοριστεί. Εισάγετε τον μετά το όνομα τομέα:

scheme://servername.example.com:port/folder

Παρακάτω υπάρχουν συγκεκριμένα παραδείγματα για τους ποικίλους τύπους εξυπηρετητή που υποστηρίζονται.

# Τύποι εξυπηρετητών

Μπορείτε να συνδέσετε διαφορετικούς τύπους εξυπηρετητών. Μερικοί εξυπηρετητές είναι δημόσιοι και επιτρέπουν σε οποιονδήποτε να συνδεθεί. Άλλοι εξυπηρετητές απαιτούν να συνδεθείτε με όνομα χρήστη και κωδικό.

Μπορεί να μην έχετε άδειες για εκτέλεση συγκεκριμένων ενεργειών σε αρχεία σε έναν εξυπηρετητή. Για παράδειγμα, σε δημόσιους τόπους FTP, δεν θα μπορείτε προφανώς να διαγράψετε αρχεία.

Το URL που εισάγετε εξαρτάται από το πρωτόκολλο που χρησιμοποιεί ο εξυπηρετητής για εξαγωγή των κοινόχρηστων αρχείων του.

## SSH

Εάν έχετε έναν λογαριασμό ασφαλούς κελύφους σε έναν εξυπηρετητή, μπορείτε να συνδεθείτε χρησιμοποιώντας αυτήν τη μέθοδο. Πολλοί οικοδεσπότες ιστού παρέχουν λογαριασμούς SSH σε μέλη ώστε να μπορούν με ασφάλεια να ανεβάσουν αρχεία. Εξυπηρετητές SSH απαιτούν πάντα να συνδεθείτε.

Ένας τυπικός URL SSH φαίνεται σαν αυτό:

ssh://username@servername.example.com/folder

Όταν χρησιμοποιείτε SSH, όλα τα δεδομένα που στείλατε (συμπεριλαμβανόμενου του κωδικού σας) κρυπτογραφούνται έτσι ώστε άλλοι χρήστες στο δίκτυο σας να μην μπορούν να τα δουν.

## FTP (με σύνδεση)

FTP είναι ένας δημοφιλής τρόπος ανταλλαγής αρχείων στο διαδίκτυο. Επειδή τα δεδομένα δεν είναι κρυπτογραφημένα στο FTP, πολλοί εξυπηρετητές τώρα παρέχουν πρόσβαση μέσα από SSH. Μερικοί εξυπηρετητές, επιτρέπουν ακόμα ή απαιτούν τη χρήση FTP για ανέβασμα ή κατέβασμα αρχείων. Οι τόποι FTP με συνδέσεις θα σας επιτρέπουν συνήθως να διαγράψετε και να ανεβάσετε αρχεία.

Ένα τυπικό URL FTP φαίνεται σαν αυτό:

ftp://username@ftp.example.com/path/

## Δημόσιο FTP

Τόποι που σας επιτρέπουν τη μεταφόρτωση αρχείων θα παρέχουν μερικές φορές δημόσια ή ανώνυμη πρόσβαση FTP. Αυτοί οι εξυπηρετητές δεν απαιτούν όνομα χρήστη και κωδικό και δεν θα σας επιτρέπουν συνήθως να διαγράψετε ή να ανεβάσετε αρχεία.

Ένα τυπικό ανώνυμο URL FTP φαίνεται σαν αυτό:

ftp://ftp.example.com/path/

Μερικοί ανώνυμοι τόποι FTP απαιτούν να συνδεθείτε με ένα δημόσιο όνομα χρήστη και κωδικό, ή με ένα δημόσιο όνομα χρήστη χρησιμοποιώντας τη διεύθυνση αλληλογραφίας σας ως κωδικό. Για αυτούς τους εξυπηρετητές, χρησιμοποιήστε τη μέθοδο FTP (με σύνδεση) και χρησιμοποιήστε τα καθορισμένα διαπιστευτήρια από τον τόπο FTP.

## Κοινόχρηστο Windows

Οι υπολογιστές Windows χρησιμοποιούν ένα ιδιοταγές πρωτόκολλο για μερισμό αρχείων σε ένα τοπικό δίκτυο περιοχής. Οι υπολογιστές σε δίκτυο Windows είναι μερικές φορές ομαδοποιημένοι σε τομείς για οργάνωση και καλύτερο έλεγχο πρόσβασης. Εάν έχετε τις σωστές άδειες στον απομακρυσμένο υπολογιστή, μπορείτε να συνδεθείτε με ένα κοινόχρηστο Windows από τον διαχειριστής αρχείων.

Ένα τυπικό κοινόχρηστο URL Windows φαίνεται σαν αυτό:

smb://servername/Share

## WebDAV και ασφαλές WebDAV

Με βάση το χρησιμοποιούμενο πρωτόκολλο HTTP στον ιστό, το WebDAV χρησιμοποιείται μερικές φορές για μερισμό αρχείων σε ένα τοπικό δίκτυο και αποθήκευση αρχείων στο διαδίκτυο. Εάν ο εξυπηρετητής που συνδέεστε υποστηρίζει ασφαλείς συνδέσεις, θα πρέπει να διαλέξετε αυτήν την επιλογή. Το ασφαλές WebDAV χρησιμοποιεί ισχυρή κρυπτογράφηση SSL, έτσι ώστε οι άλλοι χρήστες να μην μπορούν να δουν τον κωδικό σας.

Ένα τυπικό URL WebDAV φαίνεται όπως αυτό:

http://example.hostname.com/path