Fájl láthatatlanná tétele, hogy ne jelenjen meg a fájlkezelőben.
Phil Bull
philbull@gmail.com
Michael Hill
mdhillca@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011

# Fájl elrejtése

A GNOME fájlkezelő lehetővé teszi fájljai igény szerinti elrejtését és megjelenítését. A rejtett fájlok alapesetben nem láthatók: a fájlkezelőben nem jelennek meg, de a mappa továbbra is tartalmazza azokat.

Fájl elrejtéséhez nevezze át azt úgy, hogy a név első karaktere egy . legyen. A példa.txt fájl elrejtéséhez például a .példa.txt nevet használja.

Mappákat ugyanúgy rejthet el, mint fájlokat. Nevezze át a mappát egy . beszúrásával a nevének elejére.

# Minden rejtett fájl megjelenítése

Ha szeretné látni egy mappa minden rejtett fájlját, akkor lépjen be a mappába, és nyomja meg a lefelé gombot az eszköztáron, és válassza a Rejtett fájlok megjelenítése menüpontot, vagy nyomja meg a Ctrl H kombinációt. Ekkor minden rejtett fájl megjelenik a nem rejtettekkel együtt.

Ezen fájlok ismételt elrejtéséhez nyomja meg a lefelé gombot az eszköztáron, és válassza a Rejtett fájlok megjelenítése menüpontot, vagy nyomja meg újra a Ctrl H billentyűkombinációt.

# Fájl rejtésének megszüntetése

Fájl elrejtésének megszüntetéséhez nyissa meg az azt tartalmazó mappát, és nyomja meg a lefelé gombot az eszköztáron, és válassza a Rejtett fájlok megjelenítése menüpontot. Ezután keresse meg a rejtett fájlt, és törölje a fájl nevét kezdő . karaktert. Például egy .példa.txt nevű fájl ismételt megjelenítéséhez nevezze azt át példa.txt-re.

Miután átnevezte a fájlt, nyomja meg a lefelé gombot az eszköztáron, és válassza a Rejtett fájlok megjelenítése menüpontot, vagy nyomja meg a Ctrl H billentyűkombinációt a többi rejtett fájl ismételt elrejtéséhez.

Alapesetben a rejtett fájlok csak addig jelennek meg, amíg be nem zárja a fájlkezelőt. Ezen beállítás módosításával kapcsolatban nézze meg a részt.

A legtöbb rejtett fájl neve . karakterrel kezdődik, míg más fájlok utolsó karaktere esetleg egy ~. Ezek a fájlok a biztonsági másolatok, további információkért lásd a részt.