Prostor boje je određeni opseg boja.
Ričards Hjudžiz
richard@hughsie.com

# Šta je to prostor boje?

Prostor boje je određeni opseg boja. Dobro poznati prostori boje uključuju sRGB, AdobeRGB i ProFotoRGB.

Ljudski vidni sistem nije jednostavan RGB senzor, ali možemo približno da odredimo kako se oko odaziva na CIE 1931 dijagram hromatičnosti koji prikazuje ljudski vizuelni odziv u obliku konjske potkovice. Možete videti da u ljudskom vidu postoji mnogo više otkrivenih nijansi zelene nego plave i crvene. Sa trikromatskim prostorom boje kao što je RGB predstavljamo boje na računaru koristeći tri vrednosti, što ograničava na kodiranje trougla boja.

Korišćenje modela kao što je CIE 1931 dijagram hromatičnosti je veliko pojednostavljivanje ljudskog vidnog sistema, i stvarni opsezi se izražavaju kao 3D trupovi, umesto 2D projekcije. 2D projekcija 3D oblika može ponekad biti varljiva, zato ako želite da vidite 3D trup, koristite program `gcm-viewer`.

sRGB, AdobeRGB i ProFotoRGB predstavljeni pomoću trouglova

Prvo, gledajući sRGB, koji je manji prostor i može da kodira najmanji roj boja. To je približnost 10 godina starog CRT ekrana, i zato većina novijih monitora može s lakoćom da prikazuje više boja od ovoga. sRGB je standard najmanjeg zajedničkog imenitelja i koristi se u velikom broju programa (uključujući i Internet).

AdobeRGB se često koristi kao prostor uređivanja. Može da kodira više boja nego sRGB, što znači da možete da izmenite boje u fotografiji a da ne brinete previše da li su najživlje boje skraćene ili skrhkane crnilom.

Pro Foto je najveći dostupan prostor i često se koristi za arhiviranje dokumenata. Može da kodira skoro čitav opseg boja otkrivenih ljudskim okom, i čak kodira boje koje oko ne može da otkrije!

Sada, ako je Pro Foto najbolji, zašto ga ne koristimo za sve? Odgovor se nalazi u kvantizaciji. Ako imate samo 8 bita (256 nivoa) za kodiranje svakog kanala, onda će veći opseg imati veće korake između svake vrednosti.

Veći koraci znače veće greške između snimljene boje i pričuvane boje, i za neke boje ovo je veliki problem. Ispostavlja se da su ključne boje, kao boje kože, veoma važne i da će male greške čak i neuvežbanog posmatrača obavestiti da na slici nešto ne izgleda kako treba.

Naravno, korišćenje 16-bitne slike će prouzrokovati mnogo više koraka i mnogo manju grešku kvantizacije, ali ovo udvostručava veličinu svake datoteke slike. Većina sadržaja koji postoji danas je 8b/t, npr. 8 bita po tački.

Upravljanje bojom je proces za pretvaranje iz jednog prostora boje u drugi, gde prostor boje može biti vrlo znan određeni prostor kao sRGB, ili proizvoljan prostor kao što je profil vašeg monitora ili štampača.