Fájlok bélyegképei használatának beállítása.
Shaun McCance
shaunm@gnome.org
Michael Hill
mdhillca@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011

# Fájlkezelő előnézet-beállításai

A fájlkezelő bélyegképeket készít a kép-, video- és szövegfájlok előnézetéhez. Az előnézetek lassúak lehetnek nagy fájlok esetén vagy hálózatok használatakor, így személyre szabhatja a használatukat. Válassza a Fájlok ikont a felső sávon, majd a Beállítások menüpontot, majd az Előnézet lapot.

# Fájlok

Alapesetben minden előnézet csak a számítógépen vagy csatlakoztatott külső meghajtókon található Helyi fájlokhoz készül. Ezt a szolgáltatást beállíthatja Mindig vagy Soha értékre is. A fájlkezelő képes más számítógépeken található fájlok tallózására a helyi hálózaton vagy az interneten. Ha gyakran tallóz a helyi hálózaton lévő fájlokat, és a hálózat elég gyors, akkor állítsa az előnézeti beállítást Mindig értékűre.

Ezen kívül használhatja a Csak az ennél kisebb fájlokhoz beállítást az előnézet használatának korlátozásához.

# Mappák

Ha a fájlméreteket megjelenítteti a listanézet oszlopaiban vagy az ikonfeliratokban, akkor a mappák megjelenítik az általuk tartalmazott fájlok és mappák számát. A mappák elemeinek megszámolása lassú lehet, különösen nagyon nagy mappák vagy hálózat használata esetén. Ezt a szolgáltatást be- vagy kikapcsolhatja, vagy korlátozhatja használatát a számítógépén és a helyi külső meghajtókon lévő fájlokra.