Umerjanje vašega tiskalnika je pomembno za tiskanje natančnih barv.
Richard Hughes
richard@hughsie.com

# Kako umeriti tiskalnik?

Obstajata dva načina za profiliranje tiskalnika:

Uporaba fotospektrometrične naprave kot je Pantone ColorMunki

Prejemanje in tiskanje referenčne datoteke iz barvnega podjetja

Uporaba barvnega podjetja za ustvarjanje profila tiskalnika je običajno najcenejša možnost, če imate na voljo le eno ali dve različni vrsti papirja. S spletišča podjetja prejemite referenčne grafe, jih natisnite in v ovojnici pošljite podjetju, kjer bodo papir optično prebrali, ustvarili profil in vam poslali natančen profil ICC preko e-pošte.

Uporaba dragih naprav kot je ColorMunki je smiselna le, če profilirate večje število vrst črnila ali papirja.

Če zamenjate ponudnika črnila, ponovno umerite tiskalnik!