Διπλοπατήστε ή μεταφέρτε μια γραμμή τίτλου για μεγιστοποίηση ή επαναφορά ενός παραθύρου.
Shaun McCance
shaunm@gnome.org
Δημήτρης Σπίγγος
dmtrs32@gmail.com 2012, 2013
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Μεγιστοποίηση και απομεγιστοποίηση παραθύρου

Μπορείτε να μεγιστοποιήσετε ένα παράθυρο για να καταλάβει όλον τον χώρο στην επιφάνεια εργασίας σας και να απομεγιστοποιήσετε ένα παράθυρο για επαναφορά του στο κανονικό του μέγεθος. Μπορείτε επίσης να μεγιστοποιήσετε κάθετα τα παράθυρα μαζί με την αριστερή και δεξιά πλευρά της οθόνης, έτσι μπορείτε εύκολα να κοιτάξετε δύο παράθυρα μονομιάς. Δείτε για λεπτομέρειες.

Για να μεγιστοποιήσετε ένα παράθυρο, πάρτε τη γραμμή τίτλου και μεταφέρτε την στην κορυφή της οθόνης, ή απλά διπλοπατήστε τη γραμμή του τίτλου. Για μεγιστοποίηση ενός παραθύρου χρησιμοποιώντας το πληκτρολόγιο, κρατήστε πατημένο το πλήκτρο λογότυπου και πατήστε ↑, ή πατήστε Alt F10.

Μπορείτε επίσης να μεγιστοποιήσετε ένα παράθυρο πατώντας το κουμπί μεγιστοποίησης στη γραμμή τίτλου.

Για να επαναφέρετε ένα παράθυρο στο απομεγιστοποιημένο μέγεθός του, μεταφέρτε το μακριά από τις άκρες της οθόνης. Εάν το παράθυρο είναι πλήρως μεγιστοποιημένο, μπορείτε διπλοπατώντας τη γραμμή τίτλου να το επαναφέρετε. Μπορείτε επίσης να χρησιμοποιήσετε τις ίδιες συντομεύσεις πληκτρολογίου που χρησιμοποιήσατε για μεγιστοποίηση του παραθύρου.

Κρατήστε πατημένο το πλήκτρο Alt και μεταφέρτε το οπουδήποτε σε ένα παράθυρο για να το μετακινήσετε.